title: Lea Joutseno

text: Jatkosodan jälkeen lokakuussa 1944 astui ensi-iltoihin "Dynamiittityttö". Siitä tuli sekä yleisö- että arvostelumenestys. Joutseno palkittiin osastaan Marjana parhaan naispääosan Jussi-patsaalla. Seuraavan vuoden Joutseno-uutuus oli ihmissuhdekomedia "Vuokrasulhanen". Kriitikot luonnehtivat Joutsenoa "armoitetuksi komedienneksi". Elokuvaakin pidettiin onnistuneena, joskaan se ei arvioiden mukaan yltänyt "Dynamiittitytön" tasolle. Vuoden 1946 Joutseno-komedia oli "Viikon tyttö". Keskiluokkaisia opettajattaria ja tasokkaita seurapiirinaisia näytellyt Joutseno sai tulkittavakseen niin sanotun työläisnaisen roolin. Vastanäyttelijänä hänellä oli Tauno Palo. Elokuva sai aikalaiskriitikoilta heikohkot arviot. Joutsenon joutsenlaulu näyttelijänä oli vauhdikas elokuvahupailu "Kilroy sen teki" maaliskuussa 1948. Kiittäviä sekä kehnoja arvioita saanut teos pysyi kasassa lähinnä Joutsenon ansiosta. Elokuvan miespääosan teki Joel Rinne. Vuonna 1948 Joutseno oli käsikirjoittajana Vaalan elokuvassa "Ihmiset suviyössä", joka palkittiin Jussilla. Parhaan käsikirjoituksen palkinnon saivat sen yhdessä laatineet Vaala ja Joutseno.


title: Lea Joutseno

text: Vuonna 1968 Joutseno teki pikaisen näyttäytymisen laivamatkustajana Vaalan tilaustyönä ohjaamassa lyhytelokuvassa "M/S Finlandia".


title: Lea Joutseno

text: Elokuvauransa jälkeen Joutseno jatkoi kielenkääntäjän työtään ja käytti tässä yhteydessä avionimeään Ingo. Hänelle annettiin Jussi-kunniakirja kääntäjäntyöstä vuonna 1973.


title: Lea Joutseno

text: Ensimmäisen avioliittoon johtaneen rakkautensa Lea Joutseno kohtasi työpaikallaan. Hän avioitui Suomi-Filmin toimistopäällikkö Jaakko Huttusen kanssa vuonna 1937. Huttunen kuoli runsaat puoli vuotta häiden jälkeen. Joutsenon toinen puoliso oli Keijo Pikkumäki, jonka kanssa hän avioitui 1946. Pariskunta asui Vaasassa. Myös tämä liitto päättyi lyhyeen, kun Pikkumäki kuoli tapaturmaisesti samana vuonna. Lea Joutseno koukkasi Ruotsin kautta takaisin Helsinkiin. Vuonna 1956 hän avioitui rakennusmestari Torsten Adolf Ingon kanssa.


title: Lea Joutseno

text: Ihmisenä Lea Joutseno oli paljolti elokuvahahmojensa kaltainen: sanavalmis, vilkas ja iloinen. Hän kuoli äkilliseen sairauskohtaukseen 66-vuotiaana 20. kesäkuuta 1977.


title: Kajaanin yliopistokeskus

text: Kajaanin yliopistokeskus () sijaitsee Kajaanin kaupungissa ja on yksi kuudesta Suomen yliopistokeskuksesta.


title: Kajaanin yliopistokeskus

text: Yliopistokeskuksen edeltäjä on vuonna 1900 perustettu Kajaanin seminaari. Vuoden 2004 alusta Oulun yliopiston Kainuussa toimivat yksiköt yhdistyivät Kajaanin yliopistokeskukseksi. Opettajankoulutusyksikkö ja normaalikoulu kuuluvat samalla edelleen kasvatustieteiden tiedekuntaan. Yksikkö on kehittynyt ja kampuksen koulutustarjonta on laajentunut yliopistokeskuksen myötä matematiikan, tietojenkäsittelyn ja kulttuuriteollisuuden koulutusohjelmiin.


title: Kajaanin yliopistokeskus

text: "Biotekniikkatoimialan" tehtävänä on tutkimustoiminnallaan edistää ja tehostaa luonnon raaka-aineiden käyttöä lääke- ja elintarviketeollisuudessa. Tavoitteena on luonnon raaka-aineiden jalostusasteen nostaminen. Toimiala sisältää erityisesti maidon jatkojalostuksen sekä mauste- ja rohdoskasvien, metsämarjojen ja sienien jatkojalostuksen kehittämisen. Biotekniikan laboratorio sijaitsee Sotkamossa. Yhteistyöyrityksiä ovat Kainuun Osuusmeijeri, metsämarjojen jalostajat sekä Pohjois-Suomen yrttiyrittäjät.


title: Kajaanin yliopistokeskus

text: "Lönnrot-instituutti" on monitieteinen aluetutkimuksen ja arvioinnin sekä toiminta-alueen kehittämiseen liittyvien kehittämishankkeiden asiantuntija. Lönnrot-instituutti tuottaa aluetutkimuksen, aluekehityshankkeiden sekä ohjelma- ja hankearviointityön avulla aluekehitysosaamista ja tietopohjaa kuntien, aluekehitysviranomaisten, ministeriöiden, EU:n komission, elinkeinoelämän ja tiedeyhteisön käyttöön. Myös raja-aluekehittäminen on Lönnrot-instituutin tutkimusalue. Yksikön toimitilat sijaitsevat Oulun yliopiston Kajaanin kampusalueella. Aluekehitystoiminta on alkanut vuonna 1981 Pohjois-Suomen tutkimuslaitoksen Kainuun yksikkönä.


title: Kajaanin yliopistokeskus

text: "Mittalaitelaboratorio" (MILA) on perustettu 1. lokakuuta 1991. MILA toimii osana Kajaanin yliopistokeskusta, joka on Oulun yliopiston hallituksen alainen erillislaitos. MILA:n henkilöstön pohjakoulutus on laaja-alainen. Pääaineina on opiskeltu muun muassa fysiikkaa, biofysiikkaa, kemiaa, prosessi-, energia-, sähkö- ja automaatiotekniikkaa. Mittaustekniikan soveltaminen eri mittauskohteisiin vaatii poikkitieteellisyyttä. Painotettuja tutkimusalueita ovat sellun ja paperin karakterisointi, prosessimittaustekniikka, mekaanisen puun mittaukset, optinen suunnittelu, langaton instrumentointi, liikuntateknologian mittaukset ja ympäristömittaukset.


title: Kajaanin yliopistokeskus

text: "Tietojenkäsittelytieteen" ensimmäiset pääaineopiskelijat aloittivat Kajaanissa syksyllä 2004.


title: Kajaanin yliopistokeskus

text: "Liikuntateknologian" toimipiste sijaitsee Vuokatissa, Sotkamossa. Tutkimustyötä tehdään yhdessä Jyväskylän yliopiston kanssa.


title: Kajaanin yliopistokeskus

text: Kajaanin yliopistokeskuksen "yhteistyökumppaneita" ovat muun muassa Itä-Suomen ja Lapin yliopistot, MTT (ELO-verkosto), Euroopan metsäinstituutti ja Elias Lönnrot -seura ry.


title: Kasari

text: Kasari on kattilan tyyppinen syvä, yleensä pienehkö ja pitkäkahvainen keittoastia. Samantyyppistä, usein leveämpää, pääasiassa paistamiseen tarkoitettua astiaa kutsutaan paistokasariksi. Toisin kuin paistinpannut, paistokasarit ovat yleensä kannellisia, minkä vuoksi ne soveltuvat myös hauduttamiseen. Selkeää rajaa kasarin ja paistokasarin välillä ei ole, kuten ei myöskään kattilan ja kasarin tai paistokasarin ja syvän paistinpannun välillä. Monia kasarityyppisiä astioita voidaankin käyttää tarpeen mukaan sekä keittämiseen että paistamiseen.


title: Lahden yliopistokampus

text: Lahden yliopistokampus (), entiseltä nimeltään Lahden yliopistokeskus, sijaitsee Lahden kaupungissa ja on yksi kuudesta Suomen yliopistokeskuksesta. Toimintaa siellä on Helsingin yliopistolla, Lappeenrannan teknillisellä yliopistolla, Tampereen teknillisellä yliopistolla sekä Aalto-yliopiston insinööritieteiden korkeakoululla.


title: Lahden yliopistokampus

text: Lahden yliopistokampus on kansainvälinen tutkimuksen ja opetuksen osaamiskeskittymä ja osa Lahden alueellista innovaatioympäristöä. Tutkimuksen painopistealoja ovat ympäristö, käytäntölähtöinen innovaatiotoiminta ja hyvinvointi. Yliopistokampus tekee valituilla tieteellisillä painopistealueilla monitieteistä, kansainvälisen tason tutkimusta ja antaa tutkimukseen perustuvaa opetusta sekä edistää elinikäistä oppimista. Yliopistokampus toimii vuorovaikutuksessa muun yhteiskunnan kanssa sekä edistää toiminnan alueellista vaikuttavuutta. Kampus tukee toiminta-alueensa menestystä, ja yhteisenä tavoitteena on osaava, elinvoimainen ja hyvinvoiva Lahti.


title: Lahden yliopistokampus

text: Yliopistokeskustoiminta alkoi Lahdessa jo vuonna 2001. Suomessa toimii kuusi yliopistokeskusta. Yliopistokeskukset täydentävät Suomen yliopistokenttää alueilla, joilla ei ole omaa yliopistoa. Yliopistokeskuksia on Suomessa kuusi: Kajaanissa, Kokkolassa, Lahdessa, Mikkelissä, Porissa ja Seinäjoella. Näillä paikkakunnilla on useita yliopistojen sivutoimipisteitä tai muita yksiköitä, jotka yliopistokeskus kokoaa yhteiseksi osaamiskeskittymäksi. Yliopistokeskustoiminta perustuu yliopistojen yhteistyösopimukseen. Jokaisessa yliopistokeskuksessa yksi yliopisto toimii koordinoivana yliopistona. Yhteisenä tavoitteena on saavuttaa synergiaetua sekä vahvistaa yliopistotoimintojen näkyvyyttä, yhteiskunnallista vuorovaikutusta ja alueellista vaikuttavuutta.


title: Laulajan tarina

text: Laulajan tarina on A. Aimon kokoelma-albumi johon on koottu vanhoja savikiekkokappaleita kahden myöhemmin äänitetyn kappaleen lisäksi. Dallape-orkesteri säestää A. Aimoa.


title: Seinäjoen yliopistokeskus

text: Seinäjoen yliopistokeskus () sijaitsee Seinäjoella ja on yksi kuudesta Suomen yliopistokeskuksesta. Siellä on toimintaa Tampereen yliopistolla, Helsingin yliopistolla, Sibelius-Akatemialla, Vaasan yliopistolla ja Tampereen teknillisellä yliopistolla.


title: Seinäjoen yliopistokeskus

text: Yliopistotoiminta Seinäjoella alkoi vuonna 1981, kun Tampereen yliopisto aloitti kaupungissa täydennyskoulutuksen, perusti alueellisen kehittämisen tutkimusyksikön sekä lääketieteen ja hoitotieteen laitokset. Helsingin yliopisto perusti vuonna 1988 Ruralia-instituutin, jolla on toimintaa Seinäjoen lisäksi myös Mikkelissä. Sibelius-Akatemia aloitti vuonna 1991 täydennyskoulutuksen ja kansanmusiikkikoulutuksen. Vuonna 2008 Seinäjoen yliopistokeskuksessa käynnistettiin Sibelius-Akatemian ja Tampereen yliopiston yhteistyönä 2,5-vuotinen aikuiskoulutusohjelma, populaari- ja kansanmusiikin maisterikoulutus. Vaasan yliopisto aloitti Seinäjoen yliopistokeskuksessa vuonna 1998 johtamisen, markkinoinnin ja tuotannon laitostensa osalta. Tampereen teknillinen yliopisto perusti Seinäjoen yliopistokeskukseen vuonna 2002 yksikön, jossa toimivat lääketieteellisen tekniikan, materiaaliopin, rakennetekniikan, konstruktiotekniikan ja elektroniikan laitokset.


title: Seinäjoen yliopistokeskus

text: Seinäjoen yliopistokeskus on osa Etelä-Pohjanmaan korkeakouluverkosto Epanetiä, jonka painopistealoja ovat informaatioteknologia, liiketoimintaosaaminen, materiaalit ja elintarvikkeet sekä alueet ja hyvinvointi.


title: Oodi (tietojärjestelmä)

text: Oodi on yliopiston opetus- ja opiskelutoimintojen tukemiseen tarkoitettu tietojärjestelmä. Se on käytössä kolmessatoista suomalaisessa yliopistossa. Tietojärjestelmän yhteisestä ylläpidosta vastaavat Oodi-konsortio ja tietyt järjestelmätoimittajat.


title: Oodi (tietojärjestelmä)

text: Opiskelijat voivat tehdä järjestelmän kautta muun muassa lukukausi- ja tentti-ilmoittautumisia sekä tarkastella opintosuoritustensa tuloksia.


title: Ampumahiihdon maailmanmestaruuskilpailut 1998

text: Ampumahiihdon maailmanmestaruuskilpailut järjestettiin vuonna 1998 7.–8. maaliskuuta Pokljukassa Sloveniassa sekä 15. maaliskuuta Hochfilzenissä Itävallassa.


text: Suomen Ville Räikkönen oli kilpailun viides ja Paavo Puurunen kahdeskymmenestoinen.


text: Suomi sijoittui kilpailun neljänneksi joukkueella Harri Eloranta, Ville Räikkönen, Olli-Pekka Peltola ja Paavo Puurunen.


text: Suomen Mari Lampinen oli kahdeksastoista ja Katja Holanti kahdeskymmenesyhdeksäs.


title: Painekattila

text: Painekattila eli painekeitin on ruoan valmistukseen käytettävä ilmatiiviisti suljettava metallinen astia. Ruoka kypsyy painekattilassa selvästi nopeammin kuin tavallisessa kattilassa. Painekattilassa paine kasvaa ja veden kiehumispiste nousee, mikä kohottaa lämpötilaa kattilan sisällä lyhentäen keittoaikaa.


title: Painekattila

text: Painekattilassa voi vallita esimerkiksi 1,5 - 1,8 -kertainen ilmanpaine, jolloin veden kiehumispiste on 110 - 116 °C. Keittämislämpötilan nostaminen kymmenellä Celsiusasteella nostaa ruuan hautumisnopeuden kaksin-kolminkertaiseksi kemiasta tunnetun yleisen reaktionopeuden lämpötilariippuvuuden mukaisesti.


title: Painekattila

text: Toimivassa painekattilassa on paineistetun veden kiehumispisteessä olevaa kylläistä höyryä. Ruuan kypsyminen tapahtuu näin osin höyryttämällä, jolloin vettä tarvitsee panna kattilaan vähemmän. Painekattila on paitsi nopeuden myös energiankulutuksen kannalta edullinen valinta ruoanlaittoon. Energiankulutus vähenee verrattuna tavalliseen kattilaan, sillä lyhyemmän kypsennysajan ansiosta liettä tarvitsee pitää vähemmän aikaa päällä ja vähemmän vettä tarvitsee kuumentaa kiehuvaksi.


title: Painekattila

text: Painekattiloita valmistavat esimerkiksi Fissler GmbH, WMF AG, Tefal S.A.S; Fagor Electrodomésticos, S.Coop; Opa Muurikka Oy, AMC, Sitram, Silit-Werke GmbH & Co. KG ja Kuhn Rikon AG.


title: Mäkärät

text: Mäkärät eli mäkäräiset ("Simuliidae") ovat sääskien alalahkoon kuuluva hyönteisten heimo. Ne näyttävät pieniltä kärpäsiltä ja imevät verta nisäkkäistä ja linnuista.


title: Mäkärät

text: Mäkärät näyttävät pieniltä kärpäsiltä. Niiden ruumis on lyhyt ja tanakka, ja väri on hyvin tumma tai musta. Tuntosarvet ovat lyhyet. Suomessa esiintyvät mäkärät ovat yleensä kooltaan 2–3 millimetriä. Lapissa esiintyvä "Prosimulium ferrugineum" on peräti 5 millimetriä pitkä ja punaruskea, mutta se ei juurikaan vaivaa ihmistä.


title: Mäkärät

text: Mäkärän tuntosarvissa on yli kymmenen jaoketta kuten muillakin sääskillä. Pään täyttävät suuret verkkosilmät, jonka pistesilmät ovat naarailla samankokoiset mutta koirailla yläosassa suurempia kuin alaosassa. Siivet ovat ruumiin kokoon nähden huomattavan suuret ja leveän pyöreähköt. Etureunan siipisuonet ovat tummempia kuin muut suonet. Jalat ovat yleensä mustat, mutta joillain lajeilla jaloissa on vaaleita alueita.


title: Mäkärät

text: Suomessa esiintyy vähintään 52 mäkärälajia. Niistä vain viisi tai kuusi puree usein ihmistä, muut ovat erikoistuneet muihin nisäkkäisiin tai lintuihin. Mäkärää esiintyy lähinnä Pohjois-Suomessa, sillä siellä on puhtaita, suuria ja nopeasti virtaavia vesistöjä, jotka elättävät mäkäräisen toukkia. Keski-Suomen kannat ovat runsaimmillaan sateisten kesien jälkeen ja jos talvellakin on ollut normaalia sateisempaa. Etelä-Suomessa mäkäräisiä on vain vähän, eivätkä ne juurikaan vaivaa ihmistä vaan lähinnä muita nisäkkäitä ja lintuja. Mäkärät ovat hyviä lentäjiä ja voivat esiintyä jopa meren saarilla. Koiraat elävät niiden vesistöjen rannoilla, missä ne ovat toukkana eläneet, sillä sieltä ne löytävät naaraat heti kun nämä syntyvät. Naaraat saattavat lentää kilometrienkin matkoja aina kaupunkeihin saakka.


title: Mäkärät

text: Mäkäränaaras munii virtaavaan veteen, jotkin lajit veden pinnalle ja toiset vesikasvien tai kivien luo tai veden alle. Yksi naaras voi tuottaa satoja munia. Toukat tarrautuvat vesikasveihin ja kiviin. Niillä on seitti, jonka avulla ne pääsevät takaisin jos virta irrottaa ne. Toukat syövät viuhkamaisilla pyyntielimillään saalistamiaan virran mukana kulkeutuvia pieneliöitä ja muita ravintohiukkasia. Mäkärän toukkia syövät kalat, etenkin lohikalat, sekä selkärangattomat pedot ja linnut. Luotuaan nahkansa viisi tai kuusi kertaa toukka koteloituu ja varttuu kotelonsa sisällä aikuiseksi. Mäkärän koko elämä kestää yleensä yhden vuoden. Suomessa mäkärät eivät talvehdi.


title: Mäkärät

text: Mäkärät lentävät useimmin keskikesän kuumimpina viikkoina, mutta hyvissä olosuhteissa niitä voi esiintyä Suomessa jo toukokuun lopulla sekä alkusyksyyn asti. Mäkärät lähtevät lentoon jo 14 lämpöasteessa, mutta niille edullisin lämpötila on 19–20 astetta. Ilmanpaineen lasku ja lähestyvä ukkosrintama kiihdyttää mäkärien lentoa ja verenhimoa.


title: Mäkärät

text: Mäkärä käyttää ravinnokseen verta. Se tekee ihoon reiän haukkaamalla suuosillaan ihosta palasen. Sen jälkeen se laajentaa purentakohtaa kraaterimaiseksi toisilla suuosillaan. Mäkärä imee haavasta pursuavaa verta. Se erittää sylkirauhasistaan veren hyytymistä estävää ainetta, joka aiheuttaa puremakohtaan pienen tulehduksen, turpoamisen ja kutinan. Puremasta voi herkällä ihmisellä seurata ihon voimakastakin turpoamista ja joskus kova kuume. Herkät ihmiset saattavatkin tarvita ennaltaehkäisevää lääkitystä mennessään mäkäräalueelle. Sisätiloissa mäkärät eivät pure ihmistä vaan pyrkivät ulos.


title: Karl Radek

text: Karl Berngardovitš Radek (31. lokakuuta 1885, Lviv – 19. toukokuuta 1939, Verhneuralsk) oli Neuvostoliitossa vaikuttanut puolalainen bolševikki ja Kommunistisen internationaalin varhaisvaiheen johtaja.


title: Karl Radek

text: Radek syntyi Lembergissä silloisessa Itävalta-Unkarissa juutalaiseen perheeseen. Hänen alkuperäinen nimensä oli Karol Sobelsohn. Hän otti nimen "Radek" Stefan Żeromskin kirjan romaanihenkilön mukaan. Radek oli Puolan kuningaskunnan ja Liettuan sosialidemokraattisen puolueen jäsen vuodesta 1904. Hän osallistui vallankumoukseen Varsovassa 1905. Radek osallistui sodan vastaiseen toimintaan ensimmäisen maailmansodan aikana Sveitsissä ja Ruotsissa. Lokakuun vallankumouksen jälkeen 1917 hän muutti Petrogradiin ja nousi johtavaan asemaan. Hän oli Saksassa vuosina 1918–1920 perustamassa paikallista kommunistista liikettä. Radek haastettiin oikeuteen ja vangittiin yhteyksistään Spartakistiliittoon.


title: Karl Radek

text: Radek palasi Neuvosto-Venäjälle 1920 ja hänestä tuli Kominternin sihteeri, mutta Leninin kuoleman jälkeen menetti asemansa NKP(b):n keskuskomiteassa ja hänet erotettiin puolueesta muun vasemmisto-opposition mukana 1927. Radek kuitenkin hyväksyttiin takaisin vuonna 1930 ja hän auttoi Neuvostoliiton vuoden 1936 perustuslain valmistelutyössä. Stalinin vainojen aikana hänet vangittiin ja tuomittiin vuoden 1937 näytösoikeudenkäynnissä kuudentoista muun johtajan kanssa vankeuteen. Hän kuoli vankeudessa vuonna 1939, vaikka vielä 1950-luvulla hänen väitettiin olevan elossa.


title: Karl Radek

text: Hän kirjoitti myös poliittisia vitsejä Josif Stalinista.


title: Espanjan Grand Prix 1998

text: Espanjan Grand Prix 1998 oli Formula 1 -sarjan osakilpailu, joka ajettiin 10. toukokuuta 1998 Circuit de Catalunya -radalla Espanjan Barcelonassa. Kilpailun voitti paalupaikalta lähtenyt Mika Häkkinen. Voitto oli hänelle kauden kolmas. Hän ajoi lisäksi kilpailun nopeimman kierrosajan.


title: Rissala

text: Rissala on kylä Siilinjärven kunnassa. Rissalassa sijaitsevat Kuopion lentoasema ja Karjalan Lennosto. Koska Rissalassa ei ole omaa koulua, kylän peruskoululaiset opiskelevat yleensä Jännevirran alakoulussa ja Suininlahden koulussa (ent. Toivalan yläaste).


title: Kotiruoka

text: Kotiruoka on ruokaa, joka valmistetaan yleensä kotona kokonaan tai suurimmaksi osaksi raaka-aineistaan.


title: Kotiruoka

text: Kotiruoalla tarkoitetaan yleensä myös ruokaa, joka on koostumukseltaan suhteellisen yksinkertaista ja jonka reseptiikka on kulttuurille ominaista.


title: Kotiruoka

text: "Kotiruoka" on myös klassinen suomalainen keittokirja. Kirja ilmestyi vuonna 1908, ja siitä on tehty uusia painoksia säännöllisesti.


title: Monacon Grand Prix 1998

text: Monacon Grand Prix 1998 oli Formula 1 -sarjan osakilpailu, joka ajettiin 24. toukokuuta 1998 Monacon katuradalla. Kilpailun voitti Mika Häkkinen, jolle voitto oli kauden neljäs.


title: Monacon Grand Prix 1998

text: Aika-ajot ajettiin lauantaina 23. toukokuuta 1998.


title: Monacon Grand Prix 1998

text: Nopeimmat kierrokset aika-ajoissa ajoivat McLaren-kuljettajat Mika Häkkinen ja David Coulthard. Kolmanneksi nopein oli hyvin aika-ajoissa onnistunut Benettonin Giancarlo Fisichella, jolle kolmas lähtöruutu oli tähän asti kauden paras. Myös toinen Benetton-kuljettaja Alexander Wurz onnistui aika-ajoissa, ja selvisi kuudenteen lähtöruutuun.


title: Monacon Grand Prix 1998

text: Eräs suurimmista epäonnistujista oli hallitseva maailmanmestari Jacques Villeneuve, joka selvisi Williamsillaan vain ruutuun 13.


title: Monacon Grand Prix 1998

text: Ricardo Rosset karsiutui, koska hän ei kyennyt alittamaan 107 %:n karsinta-aikaa, joka tällä kertaa oli 1.25,384. Hän jäi tästä ajasta hieman alle neljä sekunnin kymmenystä.


title: Monacon Grand Prix 1998

text: Kärjestä lähteneet Mika Häkkinen ja David Coulthard saivat molemmat hyvät lähdöt. Neljännestä ruudusta lähtenyt Michael Schumacher lähtö ei ollut McLarenien tasoinen, mutta hän onnistui säilyttämään sijoituksensa Giancarlo Fisichellan takana. Ensimmäinen sujui ilman kolareita, mutta Minardin Esteban Tuero joutui keskeyttämään Casinon mutkassa. Häkkinen ajoi alussa eroa Coulthardiin runsaasti: ero kolmen kierroksen jälkeen oli melkein kolme sekuntia jossa se sitten pysytteli. McLarenien ajaessa muilta karkuun Michael Schumacher jumittui Fisichellan Benettonin taakse. Coulthardin kilpailu loppui kierroksella 18, kun hänen autostaan hajosi moottori tunnelin jälkeisellä suoralla. Samalla Fisichella nousi toiseksi ja Schumacher kolmenneksi. Ero kärkikaksikon välillä oli 19 ajetun kierroksen jälkeen jo yli 19 sekuntia. Kierroksella ohitettavien takia ero kuroutui jopa kahdeksaan sekuntiin.


title: Monacon Grand Prix 1998

text: Schumacher tuli varikolle kierroksen 30 päätteeksi. 7,4 sekuntia kestäneen varikkopysähdyksen jälkeen hän palasi radalle Benetton-kuljettaja Alexander Wurzin taake sijalle neljä. Fisichella teki ensimmäisen varikkopysähdyksensä kierros Schumacheria myöhemmin. Hän putosi varikkopysähdyksensä myötä Schumacherin taakse neljänneksi.


title: Monacon Grand Prix 1998

text: Häkkinen teki ensimmäisen varikkopysähdyksensä kierroksen 37 päätteksi. Pysähdys kesti noin yhdeksän sekuntia, ja säilytti johtopaikkansa radalle palatessaan.


title: Monacon Grand Prix 1998

text: Ennen ensimmäistä renkaanvaihtoaan Schumacher oli juuttunut Fisichellan taakse. Renkaanvaihtonsa jälkeen hän kuitenkin jumittui toisen Benetton-kuljettajan, Alexander Wurzin, taakse. Kierroksella 38 heidän edessään oli paljon kierroksella ohitettavia. Hieman ennen tunnelia olleessa Grand Hotel -neulansilmässä Schumacher yritti Wurzista sisäkautta ohi. Wurz pysyi kuitenkin rinnalla. Autot törmäsivät jonkin verran toisiaan mutkan keskivaiheilla. Mutkasta ulos tultaessa autot törmäsivät taas hieman toisiinsa. Koska Wurzilla oli nyt sisälinja seuraavaan mutkaan, sai hän pidettyä sijoituksensa. Tunnelia edeltäneessä mutkassa Schumacher meni väkisin Wurzista ohi tönien. Kauan ei ehtinyt Schumacher ohituksestaan hyötyä, sillä niin sanotulle uima-altaalle tullessa hänen autonsa heittelehti pahasti, ja hänen autonsa takapää osui jonkin verran kaiteeseen. Autosta oli selvästi jotain rikki. Kierroksen päätteeksi Schumacher ajoi melko hitaasti varikolle.


title: Monacon Grand Prix 1998

text: Varikkohenkilökunta ei kuitenkaan ollut valmistautunut pysähdykseen. Schumacher nousi jo autosta pois keskeyttääkseen kilpailun, mutta Ross Brawn käski hänen mennä takaisin autoonsa. Samaan aikaan varikkomekaanikot alkoivat korjata auton vasemman takarenkaan ripustuksia. Ripustukset saatiin korjattua, ja Schumacher palasi radalle, tosin muutaman kierroksen kärjelle jääneenä.


title: Monacon Grand Prix 1998

text: Kilpailun loppuvaiheilla viidennellä sijalla ajanut Sauberin Jean Alesi joutui keskeyttämään. Kilpailua olisi ollut enää hieman yli neljä kierrosta maaliin. Alesi oli selvästi pettynyt vaihdelaatikko-ongelmista aiheutuneeseen keskeytykseensä.


title: Monacon Grand Prix 1998

text: Schumacher kolaroi myös viimeisellä kierroksella. Hän yritti ohittaa tunnelin jälkeen kuudentena ajanutta Pedro Diniziä, joka tosin oli yli kierroksen hänen edellään. Schumacher menetti tilanteessa etusiiven, ja melkein pilasi brasilialaiskuljettajan pistesijoituksen.


title: Monacon Grand Prix 1998

text: Häkkinen ajoi voittajana maaliin noin 11 sekunnin erolla Fisichellaan. Mika Salo sijoittui Arrowsillaan neljänneksi. Näin korkeilla sijoilla ei ole kaksi suomalaista loppusijoituksissa koskaan ennen olleet. Edellinen paras suomalaissijoitus oli Italian GP:stä 1995 (Häkkinen toinen, Salo viides), ja sitä edellinen San Marinon GP:stä 1991 (JJ Lehto kolmas, Häkkinen viides).


title: Säiekenttäteoria

text: Säiekenttäteoria on tapa määritellä säieteoria siten, että siitä tulee taustariippumaton. Säiekenttäteorian voidaan ajatella olevan kvanttikenttäteoria, jossa on äärettömästi kenttiä.


title: Taina West

text: Taina West (s. 26. huhtikuuta 1956 Helsinki) on suomalainen toimittaja ja käsikirjoittaja. Hän kuului television ajankohtaisviihdesarjojen "Suomen hovi" (1989) ja "Iltalypsy" (1993–2001) käsikirjoittajiin ja toimitti musiikkiviihdeohjelmia Yleisradion Radio Suomessa.


title: Taina West

text: West on kirjoittanut kolumneja muun muassa Trendi- ja Metro-lehtiin ja opettanut journalistiikkaa Helsingin Metropolia Ammattikorkeakoulussa. Vuonna 2006 hän teki kirjan "Elämisen sietämätön keveys" ystävästään kulttuuriministeri Tanja Saarelasta.


title: Taina West

text: Vuonna 2003 West kirjoitti Helsingin Sanomien Nyt-liitteeseen artikkelin Arnold Schwarzeneggerin elämästä. Artikkelissa hän kertoi virheellisesti Schwarzeneggerin hyväksyvän ja jopa osallistuneen joukkoraiskaukseen menneisyydessään. Lähteeksi hän ilmoitti vuonna 1977 ilmestyneen Oui-lehden Schwarzeneggerin haastattelun, jossa Schwarzenegger ilmoitti osallistuneensa "gang bangiin" (suom. "joukkopano"). Artikkeliin ei koskaan julkaistu korjausta.


title: Taina West

text: West on ollut Toimittajaliiton jäsen.


title: Kanadan Grand Prix 1998

text: Kanadan Grand Prix 1998 oli Formula 1 -sarjan osakilpailu, joka ajettiin 7. kesäkuuta 1998 Montrealissa Circuit Gilles Villeneuve -radalla. Kilpailun voitti Michael Schumacher.


title: Mikroluotto

text: Mikroluotto (myös mikrolaina, ) on pienten rahasummien lainaamista ihmisille, jotka ovat niin köyhiä, että eivät perinteisten määritelmien mukaan ole luottokelpoisia. Mikroluottoja alettiin myöntää 1970-luvulla kehitysmaissa etenkin naisille. Mikroluottojen isänä pidetään bangladeshiläistä Muhammad Yunusia, joka aloitti 1974 lainaamalla nälänhädän uhreille rahaa omista varoistaan, ja perusti 1976 Grameen-pankin.


title: Mikroluotto

text: Mikrorahoituksella () tarkoitetaan mikroluottoja, piensäästöohjelmia ja pienvakuutuksia. Maailmalla mikrorahoituksen piirissä on vuoden 2006 lopun tietojen mukaan noin sata miljoonaa maailman köyhimmistä kotitalouksista.


title: Mikroluotto

text: Mikroluottojärjestelmiä on kehitetty erityisesti kehitysmaiden köyhien aseman kohentamiseksi. Järjestelmien vaikutuspiirissä olevista asiakkaista koottujen laajojen tilastojen mukaan asiakkaista on maailmanlaajuisesti ylivoimaisesti suurin osa kehitysmaissa (130 miljoonaa 133 miljoonan asiakkaan kokonaismäärästä vuonna 2006).


title: Mikroluotto

text: YK julisti vuoden 2005 "mikroluottojen vuodeksi".


title: Mikroluotto

text: Muhammad Yunus ja Grameen-bank saivat vuoden 2006 Nobelin rauhanpalkinnon.


title: Mikroluotto

text: Mikroluottojen keskeisenä menetelmänä on takausryhmä. Esimerkiksi Grameen-pankissa Bangladeshissa viisi naista muodostaa takausryhmän, joka ensin keskustelee kunkin lainatarpeista. Sitten ryhmä päättää kelle tai keille ensimmäinen laina annetaan. Tämän maksettua seuraava saa lainan. Ryhmän puheenjohtajana toimiva saa lainan viimeiseksi. Ryhmä pitää kirjaa lainan takaisinmaksusta - tyypillisesti maksut tapahtuvat esimerkiksi joka viikko tasaerissä, joka sisältää sekä lyhennyksen että koron.


title: Mikroluotto

text: Keskinäisen takaamisen mallilla luottotappiot on saatu pieniksi.


title: Mikroluotto

text: Ryhmät voivat myös osaltaan taata toisiaan isommassa piirissä. Esimerkiksi K-REP-pankissa Keniassa kuusi viiden hengen ryhmää muodostaa yhden isomman piirin, jossa ryhmät takaavat toistensa lainojen takaisinmaksua. Tällöin ryhmältä peritään toisen ryhmän luottotappio, jos sellainen muodostuu, mutta ei ryhmän sisäistä luottotappiota, jos se pystytään kattamaan ryhmän sisäisillä takauksilla.


title: Mikroluotto

text: Suomen osuuspankkeja ja säästöpankkeja 1900-luvun alussa vastaavia rahoituslaitoksia pidetään maailmalla mikrorahoituslaitoksina.


title: Mikroluotto

text: Nyky-Suomessa pienlainat on otettu käyttöön muun muassa Finnveran naisyrittäjälainoissa ja eräissä keskinäiseen takaukseen perustuvissa lainajärjestelyissä. Sosiaalisten luottolaitosten luottoja voi myös pitää mikrorahoituksena, mutta toimintaperiaate on niissä yksilökohtainen, kun mikrorahoituksen päälinjana on ryhmäkohtainen talousasioiden hoito. Myös keskinäiset vakuutusyhdistykset ovat osa mikrorahoitusta.


title: Midget Wolgast

text: Midget Wolgast (18. heinäkuuta 1910—19. lokakuuta 1955), oikealta nimeltään Joseph Robert LoScalzo, oli yhdysvaltalainen ammattilaisnyrkkeilijä, jonka uran menestyksekkäimmät vuodet ajoittuivat 1930-luvulle.


title: Midget Wolgast

text: Wolgast aloitti ammattilaisuransa vuonna 1927. Kutsumanimen "Midget", "kääpiö", hän sai pienen kokonsa tähden, ja nimen Wolgast otti käyttöön vuosisadan alun mestarinyrkkeilijän Ad Wolgastin mukaan. Hän voitti 22 ensimmäisestä 25 ammattilaisottelustaan. 23. tammikuuta 1928 hän otteli Bill Kellyä vastaan Pennsylvanian kärpässarjan mestaruudesta, mutta hävisi. Myöhemmin samana vuonna hän sai mestaruuden itselleen voitettuaan Battling Griffinin.


title: Midget Wolgast

text: Kun Izzy Schwartz vuonna 1929 lopetti uransa, jäi kärpässarjan maailmanmestaruustitteli avoimeksi. Avoimesta mestaruudesta ottelivat 21. maaliskuuta 1930 tuolloin 19-vuotias Midget Wolgast ja Black Bill. 15-eräisessä ottelussa voitto meni Wolgastille ja NYSAC tunnusti Wolgastin mestaruuden, kun taas NBA ei. Saman vuoden toukokuussa Wolgast puolusti titteliään Willie LaMortea vastaan, joulukuussa Frankie Genaroa vastaan ja seuraavan vuoden heinäkuussa Ruby Bradleya vastaan. Välissä hän otteli lukuisia tittelittömiä otteluita, joissa hänelle hävisivät muiden muassa Lou Salica, Speedy Dado, Pete Sanistol ja Juan Zurita. 3. toukokuuta 1935 hän hävisi Salicalle ottelussa Kalifornian tunnustamasta maailmanmestaruudesta, ja samana vuonna 16. syyskuuta menetti NYSAC-tittelinsä Small Montanalle. Myöhemmin marraskuussa hän tosin voitto Montanan, mutta panoksena ei ollut titteliä.


title: Midget Wolgast

text: Wolgast jatkoi uraansa aina vuoteen 1940 saakka varsin tappiollisissa merkeissä. Hän hävisi suurimman osan uransa loppupään otteluista.


title: Club Estudiantes

text: Club Estudiantes on koripalloseura Espanjan pääkaupungista Madridista. Seura perustettiin vuonna 1948, ja se pelaa Espanjan koripallon pääsarjassa Liga ACB:ssä. Parhaimmillaan Estudiantes on sijoittunut ACB-liigan toiseksi vuosina 1963, 1968, 1981 ja 2004, minkä lisäksi sillä on kolme cup-mestaruutta vuosilta 1963, 1992 ja 2000. Seuran kotiareena on Palacio de Deportes.


title: Tatjana Tomašova

text: Tatjana Ivanovna Tomašova (, s. 1. heinäkuuta 1975 Perm, Neuvostoliitto) on venäläinen kestävyys- ja keskimatkojen juoksija.


title: Tatjana Tomašova

text: Tomašovan ensimmäiset arvokilpailut olivat 1999 Belfastin maastojuoksun maailmanmestaruuskilpailut, joissa hän sijoittui lyhyellä matkalla 37:nneksi. Maastojuoksun EM-kilpailuissa hän oli samana vuonna viides. Hän voitti Euroopan cupin 5 000 metrin juoksun 2000. Sydneyn olympialaisissa 2000 hän sijoittui 5 000 metrillä kolmanneksitoista ajalla 15.01,28. Edmontonin MM-kisoissa 2001 hän oli samalla matkalla kymmenes ja samana vuonna GP-finaalissa 3 000 metrin juoksussa ensimmäinen. Vuonna 2002 hän voitti EM-pronssia 1 500 metrin juoksussa Münchenin EM-kisoissa. Samana vuonna hän oli toinen GP-finaalissa 3 000 metrillä ja toinen yleisurheilun maailmancupissa 1 500 metrillä.


title: Tatjana Tomašova

text: Tomašova voitti maailmanmestaruuden 1 500 metrin juoksussa Pariisin MM-kisoissa 2003 ajalla 3.58,52. Samana vuonna hän oli seitsemäs samalla matkalla. Ateenan olympialaisissa 2004 hän voitti 1 500 metrin olympiahopeaa ajalla 3.58,12. hän oli toinen samalla matkalla. 2005 Tomašova voitti maailmanmestaruuden Helsingin MM-kisoissa ajalla 4.00,35 ja oli toinen 1 500 metrin juoksussa. Göteborgin EM-kisoissa 2006 hän voitti 1 500 metrillä kultaa ajalla 3.56,91. Kauden lopussa hän oli samalla matkalla toinen sekä maailmancupin toinen.


title: Tatjana Tomašova

text: Osakan MM-kilpailuista 2007 Tomašova joutui jäämään pois jalkavamman takia. IAAF laittoi Tomašovan kilpailukieltoon ennen Pekingin olympialaisia, sillä häntä epäiltiin yhdessä kuuden muun venäläisnaisyleisurheilijan kanssa virtsanäytteiden manipuloinnista. Venäjän yleisurheiluliitto antoi kilpailijoilleen kahden vuoden kilpailukiellon myöhemmin samana vuonna. Myöhemmin Urheilun kansainvälinen vetoomustuomioistuin CAS muutti Tomašovan kilpailukiellon 2 vuoden ja 9 kuukauden pituiseksi ajalle 31.7.2008–30.4.2011. Samalla hänen kaikki tuloksensa 23.5.2007 lähtien hylättiin. Lontoon olympialaisissa 2012 hän sijoittui neljänneksi ajalla 4.10,90. Pekingin MM-kilpailuissa 20155 hän sijoittui kymmenenneksi.


title: Tatjana Tomašova

text: Tomašova on voittanut Venäjän-mestaruuden 1 500 metrillä 2001, 2002, 2003 ja 2015 sekä 5 000 metrillä 2000.


title: Komitologia

text: Komitologia (, ) on yleisnimitys erityisessä komiteamenettelyssä tapahtuvalle Euroopan unionin lainsäädännön täytäntöönpanolle.


title: Komitologia

text: Euroopan unionin lainsäädännön toimeenpano on lähtökohtaisesti unionin jäsenvaltioiden tehtävä. Toimeenpanotehtäviä voidaan kuitenkin siirtää Euroopan komissiolle. Komitologiassa onkin kyse jäsenvaltioden osallistumisesta komissiolle siirretyn toimeenpanovallan käyttöön.


title: Komitologia

text: Jos EU-säädös on tarkoitus panna täytäntöön komiteamenettelyssä, asiasta on säädettävä ko. säädöksessä. Esimerkiksi direktiivillä voidaan perustaa komitea, jonka tehtävänä on hyväksyä komission ehdotuksesta direktiivin täytäntöönpanevia toimia. Komitea, jonka puheenjohtaja on aina komission edustaja, koostuu jäsenvaltioiden edustajista.


title: Komitologia

text: Komiteoiden toimintaa on säännelty ns. komitologia-päätöksessä. Päätöksessä säädetään kolmesta erilaisesta komiteamenettelystä, jotka eroavat sen suhteen, mikä on jäsenvaltioiden edustajien asema suhteessa komissioon. Nämä ovat nimeltään neuvoa-antava menettely, hallintomenettely ja sääntelymenettely. Vastaavasti komiteat ovat nimeltään neuvoa-antavia komiteoita, hallintokomiteoita ja sääntelykomiteoita - esimerkkeinä vammaisten asioita käsittelevä neuvoa-antava komitea, lampaan- ja vuohenlihan hallintokomitea ja tilinpäätöskysymysten sääntelykomitea.


title: Komitologia

text: Sääntelymenettelyjä on tarkemmin sanoen kaksi: "tavallinen" sääntelymenettely ja valvonnan käsittävä sääntelymenettely, joka soveltuu ns. kvasi-lainsäädännöllisiin asioihin. Nämä kvasi-lainsäädännölliset täytäntöönpanotoimet ovat laajakantoisia ja niillä muutetaan EU-säädöksen muita kuin keskeisiä osia. Siten ne sisältönsä puolesta kuuluvat oikeastaan lainsäädännön alaan, mistä johtuu nimitys "näennäis-lainsäädännöllinen". Valvonnan käsittävässä sääntelymenettelyssä Euroopan parlamentilla on mahdollisuus valvoa antamansa säädöksen toimeenpanoa. Menettely soveltuukin vain ns. yhteispäätösmenettelyssä annettuihin säädöksiin, ts. säädöksiin, joiden antamiseen Euroopan parlamentti on osallistunut tasavertaisena Euroopan unionin neuvoston kanssa.


title: Komitologia

text: Komitologia-komiteoita on tällä hetkellä yli 200.


title: Komitologia

text: Komitologia perustuu EY-sopimuksen 202 artiklaan ja yllä mainittuun komitologiapäätökseen eli neuvoston päätökseen menettelystä komissiolle siirrettyä täytäntöönpanovaltaa käytettäessä (1999/468/EY muutoksin).


title: Itävallan Grand Prix

text:
Itävallan Grand Prix () on Itävallassa järjestettävä Formula 1 -sarjan osakilpailu.
Itävallan Grand Prix’ta on ajettu kausilla , –, – ja uudelleen kaudesta alkaen. Itävallan Grand Prix’ta on ajettu kaiken kaikkiaan kolmella radalla: Zeltwegillä, Österreichringillä ja A1-Ringillä. A1-Ringillä ajettiin kilpailuja kaudet 1997–2003. Vuonna 2011 A1-Ring avattiin uudelleen ja nimettiin Red Bull Ringiksi. Itävallan Grand Prix teki paluun Red Bull Ringillä kaudella .


title: Itävallan Grand Prix

text: "Punataustaiset kilpailut eivät kuuluneet Formula 1:n MM-sarjaan."


title: Veljemme on nero

text: Veljemme on nero "(Malcolm in the Middle)" oli vuosina 2000–2006 FOXilla esitetty yhdysvaltalaisen Linwood Boomerin luoma tilannekomedia.


title: Veljemme on nero

text: Sarjan idea keskittyy nuoren älykkään pojan (ÄO 165), Malcolmin (Frankie Muniz) ja tämän muun perheen elämään. Varsinaisesti Malcolmin perheeseen kuuluvat äiti Lois, isä Hal, kaikista nuorin veli Jamie, nuorempi veli Dewey, perheen "keskimmäinen" veli Malcolm, perheen toiseksi vanhin poika Reese ja vanhin veli Francis. Perheen sukunimi on ollut faneille täysi mysteeri, vaikka lyhyitä vihjauksia siihen erinäisistä sarjan yksityiskohdista on löytynyt. Perheen sukunimi kuitenkin "paljastui" sarjan pilottijaksossa kun Francis käytti koulupuvussaan nimeä Wilkerson.


title: Veljemme on nero

text: Useista muista sarjoista poiketen Veljemme on neron tyyliin kuului katsojalle puhuminen. Välillä Malcolm kääntyi kameraan ja totesi asioita suoraan katsojaa kohti, mutta sarjassa ei käytetty valmista naurua hullunkurisissa tilanteissa.


title: Veljemme on nero

text: Suomessa sarjaa on esittänyt MTV3.


title: Vanderbiltin yliopisto

text: Vanderbiltin yliopisto (Vanderbilt University) on yksityinen huippuyliopisto Nashvillessa, Yhdysvaltojen Tennesseen osavaltiossa. Yliopisto perustettiin vuonna 1873 Cornelius Vanderbiltin tekemän miljoonan dollarin lahjoituksen turvin. Vanderbilt halusi antaa rahaa etelävaltioihin helpottaakseen näiden toipumista vuosien 1861–1865 sisällissodasta.


title: Vanderbiltin yliopisto

text: Vanderbiltin yliopisto määritellään yksityiseksi voittoa tavoittelemattomaksi oppilaitokseksi. Syksyllä 2007 lukuvuosimaksu oli yli 35 000 dollaria. Noin 10 % pyrkijöistä pääsee sisään, ja sisäänpäässeistä valmistuu 93 %. Vanderbilt on 15. rankattu yliopisto USA:ssa US News & World Reportin mukaan.


title: Vanderbiltin yliopisto

text: Nykyisin Vanderbiltin yliopistossa on noin 11 000 opiskelijaa. Tiedekuntia on taide, musiikki, tekniikka, kasvatustiede, teologia, oikeustiede, lääketiede, hoitotiede ja johtaminen.


title: Meccano

text: Meccano on rakentelusarja, jonka osat – liuskat, levyt, pyörät ja hammaspyörät – ovat enimmäkseen metallia. Osat yhdistetään toisiinsa pienillä koneruuveilla ja muttereilla, joten rakennelmat voidaan helposti purkaa. Meccano-osista voidaan rakennella kestäviä ja toimivia malleja ja laitteita.


title: Meccano

text: Meccanon kehitti Frank Hornby Englannissa vuonna 1901 ja sitä valmisti englantilainen Meccano Ltd vuosina 1908–1980. Nykyään rakennussarjaa valmistetaan Ranskassa ja Kiinassa.


title: Meccano

text: Liverpoolilainen Frank Hornby keksi ja patentoi 1901 uuden lelun nimeltä ”Mechanics Made Easy” (”helppoa mekaniikkaa”). Se oli rakennussarja, joka koostui rei’itetyistä metalliliuskoista, -levyistä ja –palkeista. Lisäksi siihen kuului pyöriä, hihna- ja hammaspyöriä sekä akseleita liikkeen aikaansaamiseksi. Sarjan kokoamiseen tarvittiin ruuvimeisseli ja kiintoavain. ”Mechanics Made Easy” oli paitsi leikkikalu, myös mekaniikan periaatteiden, kuten vipujen ja välitysten, opetusväline.


title: Meccano

text: Ensimmäiset sarjat olivat jokseenkin karkeatekoisia, liuskat olivat tinapäällysteisiä, eräänlaista läkkipeltiä, eivätkä ne olleet kovin tukevia. Vuoteen 1907 mennessä laatu oli kuitenkin jo parantunut: osat olivat teräksestä valmistettuja, kulmista pyöristettyjä ja tukevampia. Pyörät ja hammaspyörät valmistettiin messingistä koneistamalla.


title: Meccano

text: Aluksi Hornby tilasi rakennussarjojen osia ulkopuolisilta valmistajilta, mutta kun kysyntä kasvoi, hän perusti Liverpooliin oman tehtaan. Sarjan nimi muuntui muotoon Meccano, jonka arvellaan tulevan ilmaisusta ”Make and Know” (vapaasti suomentaen ”opi tekemällä”). Meccano rekisteröitiin tavaramerkkinä 1907 ja vuonna 1908 Hornby perusti Meccano Ltd –yrityksen. Liverpoolin tehdas perustettiin 1914 ja tuotantoa oli myöhemmin myös Ranskassa, Espanjassa ja Argentiinassa Liverpoolin säilyessä yrityksen pääpaikkana.


title: Meccano

text: 1930-luvun keskivaiheilla Meccanon seitsemän numeroitua sarjaa (1-7) korvattiin kirjainsymbolein nimetyillä kymmenellä sarjalla A-H sekä K-L. 1937 otettiin uudelleen käyttöön numerointi 1-10. Suurin sarjoista oli n:o 10 eli aikaisempi L, vaikkakin supistettuna. Sarja 10 säilyi vuoteen 1992 asti. Täydennyssarjojen tunnukset olivat 1A:sta 9A:han, siten, että esimerkiksi sarjalla 6A sarja 6 täydentyi sarjaksi 7. Lisäksi Meccano Ltd toimitti myös yksittäisiä osia korvaamaan sarjoista hävinneitä.


title: Meccano

text: Toinen maailmansota sekä Korean sota 1950 katkaisivat tuotannon Englannissa, edellinen siksi, että tehdas tarvittiin tuottamaan sotatarvikkeita ja jälkimmäinen metallipulan vuoksi. 1950-luvun puolivälissä tuotanto palasi normaaliksi ja sarjoja täydennettiin uusilla osilla.


title: Meccano

text: Vuonna 1955 käytössä olivat sarjat 00, 0 ja 1-10. Sarjoja 00-3 saattoi hankkia keräämällä paperia. Vuonna 1961 oli edellisten lisäksi tarjolla sarjat Mechanisms Outfit ja Gears Outfit ’B’.


title: Meccano

text:
Vuonna 1962 uusittiin sarjojen muotoa. Ohjekirjat muuttuivat erikielisistä kirjallisista ohjeista yksityiskohtaisiksi piirroksiksi, jolloin sama ohjekirja toimi eri maissa. Uusia osia lisättiin, muun muassa muoviset taipuisat levyt.
Sarja 00 katosi ja jäljellä oli 0-10, Mechanisms ja Gears.


title: Meccano

text: Meccano Ltd ajautui 1960-luvun lopulla taloudellisiin vaikeuksiin ja Lines Bros Ltd osti sen 1964. Sarjan osien väritystä muutettiin: päävärit olivat keltainen ja musta, koska näitä käytettiin laajalti työkoneissa. Vuonna 1970 esiteltiin sähkökäyttöiset osat ja musta väri vaihdettiin siniseen. Sarjojen määrää vähennettiin, kun vanha sarja 9 poistui tuotannosta. Vanhat numerot 0-8 korvattiin numeroilla 1-9. Laajin sarja 10 säilyi ennallaan. Lisäksi valikoimaan tulivat Army Multikit, Highway Multikit, Plastic Meccano, Pocket Meccano ja kaksi Clock Kit-sarjaa.


title: Meccano

text: Lines Brothers lopetti toimintansa 1971 ja Meccano Ltd siirtyi Airfix Industriesille. Vuonna 1978 sarjojen määrää vähennettiin: sarjojen 2-8 tilalle tuli kuusi uutta sarjaa, tunnuksiltaan A sekä 1-5. Sarjat 9 ja 10 säilyivät jokseenkin ennallaan. Airfixin joutuessa puolestaan talousvaikeuksiin Meccanojen valmistus Englannissa loppui vuonna 1980, mutta jatkui Ranskassa yhdysvaltalaisen leluvalmistajan, General Millsin omistuksessa.


title: Meccano

text: General Mills osti loput Meccano Ltd UK:sta 1981 ja saavutti täyden vallan Meccanossa. Kaikki vanhat sarjat poistettiin tuotannosta ja luotiin uusi Meccano Junior, jossa oli runsaasti muovisia osia ja rakennettavien mallien koko pieneni. Alkuperäinen yhteys mekaniikan oppimiseen katkesi ja tuossa vaiheessa uusi Meccano oli enää pelkkä lelu.


title: Meccano

text: General Mills siirtyi ranskalaisen Marc Rebibon omistukseen 1985 ja jälleen tuolloiset Meccano-sarjat poistettiin tuotannosta. Meccano Junior korvattiin uusilla Meccano Premier -sarjoilla ja kuusinopeuksinen sähkömoottori esiteltiin Motor-sarjoissa. Asiakkaiden vaatimuksesta vanhat sarjat 5-10 palautettiin uudelleen tuotantoon.


title: Meccano

text: Yrityskaupat jatkuivat 1989, jolloin Rebibo myi Meccanon Francois Duvauchellelle. Galvanoitua terästä olleet ruuvit palautettiin pronssisiksi ja muovinen Plastic Meccano Junior tuli jälleen tuotanto-ohjelmaan. Nuorempia käyttäjiä ajatellen luotiin teemasarjoja, kuten maatalouteen ja avaruuteen liittyvät sarjat. Vanhat sarjat 5-10 säilyivät tuotannossa vuoteen 1992 asti.


title: Meccano

text: Vuonna 1994 esiteltiin lisää teemasarjoja ja Plastic Meccano Systemiin lanseerattiin vauhtipyörämoottori. Infrapunaohjauslaitteet tulivat Action Control -sarjaan vuonna 1996. Vuonna 1999 esiteltiin kokonaan uusi Motion System, joka muutti Meccanon ulkonäön täydellisesti. Kokonaisuuteen kuului kuusi yhden mallin sarjaa, kaksi viisi mallia mahdollistavaa sarjaa ja viisi kokonaan uutta sarjaa, jotka numeroitiin kymmenen välein 10-50. Näistä sarjat 20-50 ovat moottoroituja. Suuri ulkonäkömuutos oli, että jokaisella sarjalla on oma väriskaalansa.


title: Meccano

text: Vuonna 2000 tapahtui jälleen omistajanvaihdos, kun japanilainen leluvalmistaja Nikko osti Meccanon. Uusia sarjoja, kuten Crazy Inventors ja Future Master julkistettiin. Meccanot valmistetaan Ranskassa ja Kiinassa.


title: Meccano

text: Nykyinen Meccano poikkeaa hyvin paljon 1930- ja 1950-luvuilla valmistetusta. Perinteiden vaalijat eivät hyväksy nykyisiä Ranskassa ja Kiinassa valmistettuja sarjoja useista syistä: osat ovat ohuempaa metallia tai jopa muovia ja pultit on valmistettu kuusikulmaisesta galvanoidusta teräksestä. Uudet erikoisosat, kuten muoviset pyörästöt, sähkömoottorit ja niiden paristokotelot eivät kuulu perinteiseen Meccanoon. Alkuperäinen puolen tuuman reikäväli ja 5/32 tuuman kierteet ovat säilyneet vuosikymmenten ja niiden kuluessa tapahtuneiden muutosten yli.


title: Meccano

text: Vuonna 2013 tarjolla on


title: Meccano

text: Multimodels-sarjaa on saatavilla myös Suomessa


title: Juhani Tanski

text: Juhani Tanski (s. 8. tammikuuta 1947 Punkalaidun) on Suomen Työväenpuolueen (STP) puheenjohtaja ja "Kuopion Työttömät ry":n hallituksen puheenjohtaja (1997–). Tanski on ammatiltaan ATK-suunnittelija. Hän toimi 1970-luvulla aktiivisesti Suomen maolaisessa liikkeessä.


title: Juhani Tanski

text: Juhani Tanski oli vuonna 1969 perustamassa "Tampereen marxilais-leniniläistä seuraa" (TMLS), jossa hän toimi sihteerinä ja myöhemmin puheenjohtajana. TMLS oli tamperelaisten maolaisten järjestö, joka vuonna 1973 oli perustamassa maolaisten maanlaajuista Marxilais-leniniläiset ryhmät (MLR) -järjestöä. MLR:n keskeisin järjestö oli Helsingin marxilais-leniniläinen seura (HMLS), jonka toimintaan Tanski siirtyi vaihdettuaan kaupunkia 1973. 1970-luvun loppupuolella Tanski toimi Suomi-Albania -seuran hallituksen sihteerinä.


title: Juhani Tanski

text: Tanski etääntyi kommunismista 1980-luvulla. 1985 hän muutti Leppävirran Oravikoskelle, jossa hän oli mukana kyläyhdistystoiminnassa. Vuonna 1992 Tanski oli perustamassa "Leppävirran vihreiden" paikallisyhdistystä, jonka puheenjohtajana hän toimi yhdistyksen ensimmäiset viisi vuotta. Tanski kuului myös Kuopion läänin vihreiden hallitukseen (1993–1997). Tanski jätti vihreät 1998 puolueen asetuttua tukemaan EMU-rahaliittoa.


title: Juhani Tanski

text: Keväällä 1999 Juhani Tanski oli perustamassa Vaihtoehtoväkeä (VEV), jonka ensimmäiseksi puoluesihteeriksi hänet valittiin. Hän oli mukana myös Muutosvoimat Suomen (MVS) johtotehtävissä VEV:n kuuluessa siihen vuosina 2002–2004. Tanski oli VEV:n puheenjohtaja, kun puolue kesällä 2006 päätti muuttaa nimensä Suomen Työväenpuolueeksi ja syksyllä hänet valittiin STP:n puheenjohtajaksi. Tanski jatkaa myös yhdistyksenä nykyään toimivan (ja STP:hen kuuluvan) VEV:n johtotehtävissä.


title: Ranskan Grand Prix 1998

text: Ranskan Grand Prix 1998 oli Formula 1 -sarjan osakilpailu, joka ajettiin 28. kesäkuuta 1998 Magny-Coursin radalla Ranskassa. Kilpailun voitti Michael Schumacher, jolle voitto oli uran 30:s.


title: Ranskan Grand Prix 1998

text: Uusintalähdön takia kierrosmäärää vähennettiin yhdellä


title: Pyörimismäärä

text: Pyörimismäärä eli kiertoliikemäärä eli kulmaliikemäärä eli liikemäärämomentti eli impulssimomentti (tunnus "L") on pyörimisliikettä kuvaava suure. Pyörimismäärä on analoginen suoraviivaisen liikkeen liikemäärälle. Pyöriminen, toisin kuin suoraviivainen liike, on kaksiulotteista (tasossa tapahtuvaa) liikettä. Yleensä sitä kuvataan suureella, joka kertoo tason (suunnan kohtisuoraan tasoa vastaan) ja liikemäärän (numeerinen suure), siis vektorilla.


title: Pyörimismäärä

text: Hiukkasen pyörimismäärä jonkin pisteen suhteen on määritelty seuraavasti:


title: Pyörimismäärä

text: missä


title: Pyörimismäärä

text: Kappaleen pyörimismäärä voidaan määritellä myös seuraavasti:


title: Pyörimismäärä

text: Pyörimismäärän muutos ajan muutoksen suhteen on sama kuin hiukkaseen vaikuttava vääntömomentti formula_9:


title: Pyörimismäärä

text: Eli jos hiukkaseen ei vaikuta voimia (vääntömomentti nolla), niin pyörimismäärä ei muutu ajan suhteen, jolloin pyörimismäärä pysyy vakiona. Tällöin hiukkasen/kappaleen lähestyessä pyörimisakseliaan (formula_12 pienenee) kulmanopeus suurenee (myös formula_13 suurenee).


title: Pyörimismäärä

text: Tilanteessa, jossa vaikuttaa voimia, kuten esimerkiksi kun pyörivässä karusellissa oleva henkilö menee lähemmäksi kohti pyörimisakselia, karusellin pyörimisnopeus suurenee, vaikka karusellin ja ko henkilön muodostamaan systeemiin ei kohdisteta ulkoista momenttia sen pyörittämiseksi. Systeemin pyörimismäärä siis säilyy, mutta kulmanopeus silti kasvaa.


title: Pyörimismäärä

text: Pelkän karusellin hitausmomentti pysyy samana sen pyörimisnopeuden kasvaessa, joten sen pyörimismäärä kasvaa. Tämän pyörimismäärän muutoksen saa aikaan kyseisen henkilön karuselliin kohdistama momentti, mikä on pelkälle karusellille ulkoinen, mutta systeemille sisäinen. Momentin aiheuttaa henkilön kenkien ja karusellin lattian välisen lepokitkavoiman säteeseen nähden kohtisuora komponentti.


title: Pyörimismäärä

text:
Pyörimismäärän SI-yksikkö on joule kerrottuna sekunnilla; symbolina J·s (tai N·m·s).
Ristitulosta johtuen L on pseudovektori eli aksiaalivektori, joka on kohtisuorassa sekä radiaalisen vektorin r että liikemäärävektorin p suhteen.


title: Britannian Grand Prix 1998

text: Britannian Grand Prix 1998 oli Formula 1 -sarjan osakilpailu, joka ajettiin 12. heinäkuuta 1998 Silverstonen radalla Isossa-Britanniassa. Kilpailun voitti Michael Schumacher, joka ylitti maaliviivan varikolla tultuaan kärsimään 10 sekunnin stop and go -rangaistusta.


title: Britannian Grand Prix 1998

text: Mika Häkkinen saavutti lauantaina 11. heinäkuuta ajetuissa aika-ajoissa kauden kuudennen paalupaikkansa. Hallinnut maailmanmestari Jacques Villeneuve saavutti sen hetkisen kauden parhaan lähtöruutunsa oltuaan kolmanneksi nopein. Ralf Schumacherin ja Olivier Panisin alkuperäiset aika-ajoajat poistettiin lopullisista tuloksista, koska he eivät poistuneet autoistaan tarvittavan nopeasti. Tämä on FIA:n turvallisuussääntö, jonka tarkoitus on harjoitella poistumista autosta tulipalon sattuessa.


title: Itävallan Grand Prix 1998

text: Itävallan Grand Prix 1998 oli Formula 1 -sarjan osakilpailu, joka ajettiin 26. heinäkuuta 1998 A1-Ringillä Itävallassa. Kilpailun voitti Mika Häkkinen. Voitto oli hänelle kauden viides.


title: Itävallan Grand Prix 1998

text: Lauantaina 25. heinäkuuta 1998 ajettiin Itävallan GP:n aika-ajot. Rata oli välillä märkä ja välillä kuiva, minkä takia yllätyksiä loppusijoituksissa nähtiin.


title: Itävallan Grand Prix 1998

text: Nopein kuljettaja oli Benettonin Giancarlo Fisichella. Paalupaikka oli hänen F1-uransa ensimmäinen, ja tallille ensimmäinen sitten kauden 1997 Saksan GP:n, jossa Gerhard Berger oli paalupaikalla. Fisichellan paalupaikka jäi Benettonin viimeiseksi.


title: Itävallan Grand Prix 1998

text: Sauberin Jean Alesi ylsi toiseksi, ja MM-sarjaa johtanut Mika Häkkinen kolmanneksi. Mika Salo ylsi F1-uransa sen astiseen parhaimpaan lähtöruutun kuudenneksi.


title: Itävallan Grand Prix 1998

text: Kukaan ei karsiutunut kilpailusta 107 %:n säännön perusteella.


title: Itävallan Grand Prix 1998

text: Lämmittelykierroksen päätyttyä Michael Schumacher ajoi lähtöruudustaan hieman ohi ja auto oli vinossa, mutta hän sai peruutettua autonsa ruutuun kunnolla.


title: Itävallan Grand Prix 1998

text: Mika Häkkinen sai kolmannesta ruudusta hyvän lähdön ja onnistui nousemaan sekä Jean Alesin että Giancarlo Fisichellan edelle sijalle yksi. Myös Michael Schumacher sai hyvän lähdön. Ensimmäisessä mutkassa tapahtui heti kolari. Kolari aiheutui Toranosuke Takagin pyörähdettyä jarrutuksessa. Hän törmäsi muutamaan muuhun autoon.


title: Itävallan Grand Prix 1998

text: Samalla Schumacher onnistui nousemaan kolmannessa mutkassa eli Remus-mutkassa sijalle kaksi. Samassa mutkassa Mika Salo, joka lähti kilpailuun F1-uransa parhaasta lähtöruudusta, joutui kolarin takia keskeyttämään. Hänen tallikaverinsa Pedro Diniz ajoi häntä Remus-mutkassa päin. Salo yritti kääntää autonsa menosuuntaan päin, mutta hän törmäsi David Coulthardin autoon, jolloin ripustukset menivät autosta rikki. Coulthardin etusiipi meni rikki, mutta hän pystyi varikkokäynnin jälkeen jatkamaan kilpailua. Kolarien myötä turva-auto tuli radalle parin kierroksen ajaksi.


title: Itävallan Grand Prix 1998

text: Turva-auton poistuttua radalta pääsi kilpailu taas jatkumaan. Heti uusintakiihdytyksestä lähtien Schumacher oli aivan Häkkisen perässä. Radan ensimmäisessä mutkassa hän jo hieman etsi ohituspaikkaa, mutta ei päässyt ohi. Remus-mutkaan tultaessa Häkkinen lähti estämään Schumacherin ohitusta oikealle eli radan sisäpuolelle. Schumacher ei päässyt ulkokautta ohi, mutta oli aivan Häkkisen perässä. Radan neljättä mutkaa eli Gösser-mutkaa lähestyttäessä Häkkinen siirtyi taas radan sisäpuolelle estämään Schumacherin ohitusyritystä. Schumacher pääsi kuitenkin radan ulkopuolelta ohi, mutta hän ajautui mutkassa leveäksi. Giancarlo Fisichella pääsi ohittamaan leveäksi ajautuneen Schumacherin. Schumacher kuitenkin pääsi Fisichellasta ohi seuraavalla kierroksella samassa mutkassa.


title: Itävallan Grand Prix 1998

text: Schumacher pääsi ohituksen myötä heti Häkkisen perään. Ero oli alle puoli sekuntia ja ohitusyrityksiä tapahtui silloin tällöin. Kun 55 kierrosta oli jäljellä, ajautui Schumacher Jochen Rindt -mutkassa leveäksi. Hänen etusiipensä irtosi ja auto sai muitakin kolhuja. Tilannetta pahensi se, että hän oli juuri ohittanut varikkotien, joten hänen täytyi ajaa kokonainen kierros rikkinäisellä autolla päästäkseen varikolle.


title: Itävallan Grand Prix 1998

text: Schumacher onnistui kuitenkin nousemaan kilpailussa kolmanneksi. Kilpailun alussa autoaan rikkonut Coulthard onnistui nousemaan toiseksi. Hän varmisti McLarenille näin kaksoisvoiton, sillä Mika Häkkinen voitti lopulta kilpailun.


title: Anton Ferdinand

text: Anton Julian Ferdinand (s. 18. helmikuuta 1985 Lontoo) on englantilainen jalkapalloilija, joka edustaa Englannin Valioliigassa pelaavaa Queens Park Rangersia.


title: Anton Ferdinand

text: Anton pelasi ensi kerran West Hamissa kauden 2003/04 avausottelussa Prestonia vastaan elokuussa 2003. Englannin mestaruussarja -kaudella 2004/05 Anton vakiinnutti paikkansa pelaavassa kokoonpanossa ja auttoi hyvillä peliesityksillään joukkueen takaisin Englannin Valioliigaan.


title: Anton Ferdinand

text: Englannin maajoukkueessa Ferdinandia ei ole vielä nähty, mutta alle 21-vuotiaiden maajoukkueessa Anton esiintyi vuosien 2004 ja 2007 välillä 17 kertaa. Ensiesityksensä nuorten maajoukkueessa hän teki 17. elokuuta 2004 3-1 voitto-ottelussa Ukrainaa vastaan.


title: Anton Ferdinand

text: Antonin isoveli Rio Ferdinand ja serkku Les Ferdinand pelaavat myös jalkapalloa ammattilaistasolla.


title: Anton Ferdinand

text: 12. lokakuuta 2006 Anton pidätettiin epäiltynä pahoinpitelystä, joka tapahtui lontoolaisessa yökerhossa 2. lokakuuta. Scotland Yardin mukaan takuita vastaan vapautettua Antonia kuulustellaan marraskuun aikana. Ferdinand vetosi itsepuolustukseen ja oikeuden hyväksyessä selityksen vapautui hän syytteistä.


title: Anton Ferdinand

text: 23. lokakuuta 2011 ottelussa QPR - Chelsea Ferdinand syytti Chelsean kapteenia John Terryä rasismista tämän haukuttua Ferdinandia termillä "fucking black cunt". Terry kiistää syytökset. Tutkimus on edelleen kesken.


title: Joe Perry (muusikko)

text: Anthony Joseph ”Joe” Perry (s. 10. syyskuuta 1950 Lawrence, Massachusetts, Yhdysvallat) on yhdysvaltalaisen Aerosmith-yhtyeen kitaristi ja sanoittaja. Hän on julkaissut myös sooloalbumeja.


title: Joe Perry (muusikko)

text: Joe Perry syntyi 19. syyskuuta 1950 Lawrencessa Massachusettsissa. Hänen isänsä vanhemmat olivat syntyneet Portugalissa ja äidin vanhemmat Italiassa. Suvun alkuperäinen sukunimi on portugalilainen Pereira, jonka Joen isoisä vaihtoi Perryksi muutettuaan Yhdysvaltoihin. Joen lapsuusvuosina kotona puhuttiin vain englantia.


title: Joe Perry (muusikko)

text: Perry alkoi soittaa kitaraa teini-ikäisenä ja soitti yhtyeissä kuten Flash, Just Us, Plastic Glass ja The Jam Band. Tavattuaan laulaja Steven Tylerin vuonna 1969 kaksikko perusti Aerosmithin. Yhtye julkaisi esikoisalbuminsa vuonna 1973, ja siitä oli tullut vuosikymmenen loppuun mennessä yksi maailman menestyneimmistä rockyhtyeistä.


title: Joe Perry (muusikko)

text: Perry riitaantui Tylerin kanssa ja jätti Aerosmithin vuonna 1979. Hän perusti oman yhtyeensä The Joe Perry Project, joka julkaisi kolme albumia 1980-luvun alussa. Sen jälkeen hän sopi riitansa Tylerin kanssa ja palasi Aerosmithiin vuonna 1984. Yhtye oli tuolloin suosionsa aallonpohjassa, mutta kun Perry ja muut jäsenet pääsivät eroon huumeista ja alkoholista, yhtyeen albumit alkoivat jälleen menestyä.


title: Joe Perry (muusikko)

text: Perry on jatkanut Aerosmithin kitaristina, minkä ohessa hän on julkaissut sooloalbumit vuosina 2005, 2009, 2014 ja 2018. Hän on soittanut ja levyttänyt myös Hollywood Vampires -yhtyeessä yhdessä Johnny Deppin ja Alice Cooperin kanssa. Perry otettiin vuonna 2013 Songwriters Hall of Fameen. Perry käyttää yleisesti Gibson Les Paul -mallisia kitaroita.


title: Joe Perry (muusikko)

text: Perry julkaisi omaelämäkertansa vuonna 2014. Hän on julkaissut myös oman kastikemerkkinsä nimeltä Joe Perry's Rock Your World Hot Sauces.


title: Joe Perry (muusikko)

text: Perry on ollut kahdesti naimisissa, ensin vuosina 1975–1982 ja sen jälkeen vuodesta 1985 alkaen. Hänellä on ensimmäisestä liitostaan poika ja toisesta liitostaan kaksi poikaa. Perry ja hänen nykyinen vaimonsa Billie ovat perustaneet eläinten turvakodin, ja he tukevat merielämän suojelua.


title: Navigaatiosatelliitti

text: Navigaatiosatelliitti on satelliitti, jonka lähettämän radiosignaalin avulla voidaan Maan päällä tai Maan lähiavaruudessa paikantaa signaalia vastaanottava laite. Se on teknisesti alaryhmä tietoliikennesatelliitteja.


title: Navigaatiosatelliitti

text: Navigaatiosatelliitti on yksi vanhimmista satelliittityypeistä. Yhdysvaltain asevoimat kehitti sitä jo 1950-luvun lopulla. Idea hahmottui, kun Johns Hopkinsin yliopiston tutkijat seurasivat Sputnikin radiosignaalia vuonna 1957. Tämä johti saman yliopiston kehittämään Transit-paikannussatelliittiin. Sen tehtävä oli palvella Pohjoisella jäämerellä partioivia Yhdysvaltain laivaston sukellusveneitä. Doppler-ilmiöön perustuva Transit vähensi sukellusveneen tarvetta olla veden pinnalla määrittämässä sijaintiaan lähinnä sekstantin ja taivaankappaleiden avulla.


title: Navigaatiosatelliitti

text: Yhdysvallat rakensi globaalisti toimivan Timation-navigaatiojärjestelmän 1970-luvulla. Sillä oli jo käyttäjinä myös huviveneilijöitä. GPS oli kolmannen tai neljännen sukupolven navigaatiosatelliitti Yhdysvalloille.


title: Navigaatiosatelliitti

text: Neuvostoliitto kehitti GLONASS-järjetselmän 1970-luvun jälkipuolella. Se osin korvasi sen Tsikada-paikannussatelliitit. Venäjällä oli vaikeuksia ylläpitää GLONASSia 1990-luvulla; satelliittien suunniteltu toimintaikä oli alle 5 vuotta ja korvaavia satelliitteja ei laukaistu moneen vuoteen. 2000-luvulla järjestelmä on täydennetty Venäjän alueella täysin toimivaksi. Venäjä on aloittanut Intian kanssa sen kehittämiseen liittyvän yhteistyön.


title: Navigaatiosatelliitti

text: EU ja ESA kehittävät Galileo-nimistä navigaatiosatelliittijärjestelmää. Sen ensimmäinen koesatelliitti laukaistiin vuoden 2005 lopussa. EGNOS on Euroopan alueen GPS-satelliittien tarkkuutta kehittävä järjestelmä, joka aikanaan käyttää myös Galileon signaaleja.


title: Navigaatiosatelliitti

text: Kiinan kansantasavalta on kehittämässä globaalin kattavuuden Beidou-navigaatiosatelliittijärjestelmälleen, josta käytetään myös nimeä Compass.


title: Navigaatiosatelliitti

text: Eräät muut maat, mm. Japani, ovat rakentaneet satelliittinagigaatiojärjestelmän (Japanin QZSS)omalle alueelleen lisäämällä GEO-radan tietoliikennesatelliittiin navigaatiohyötykuorman.


title: Spider-Man – hämähäkkimies

text: Spider-Man – hämähäkkimies on vuonna 2002 ensi-iltansa saanut yhdysvaltalainen supersankarielokuva, jonka on ohjannut Sam Raimi ja käsikirjoittanut David Koepp. Elokuva perustuu sarjakuvakustantamo Marvel Comicsin suosittuun supersankarihahmo Hämähäkkimieheen, ja se on "Hämähäkkimies"-trilogian ensimmäinen osa. Elokuvan pääosissa esiintyvät Tobey Maguire, Kirsten Dunst, Willem Dafoe ja James Franco.


title: Spider-Man – hämähäkkimies

text: Elokuvasta tuli ainoa 100 miljoonan Yhdysvaltain dollarin tuloihin avausviikonloppunaan elokuvateattereissa yltänyt elokuva ja kaikkien aikojen menestyksekkäin sarjakuvaan perustuva elokuva, ja huikean menestyksensä johdosta elokuva sai myös kaksi jatko-osaa; "Spider-Man 2 – Hämähäkkimies 2" ja "Spider-Man 3 – Hämähäkkimies 3", joista molemmat ohjasi jälleen Sam Raimi.


title: Spider-Man – hämähäkkimies

text: Peter Parker on koulukiusattu lukiolainen, joka on ihastunut kauniiseen Mary Jane Watsoniin. Vieraillessaan Columbian yliopiston genetiikan laboratoriossa Mary Janen ja parhaan ystävänsä Harry Osbornin kanssa geenimanipuloitu hämähäkki puree häntä, ja saapuessaan kotiin tätinsä Mayn ja setänsä Benin luokse hän menettää tajuntansa. Samaan aikaan Oscorp-yhtiön omistaja ja Harryn isä, tiedemies Norman Osborn, testaa sotilaallisiin tarkoituksiin tarkoitetun ja "suorituskyvyn kiihdyttimeksi" kutsutun kemikaalin prototyyppiä itseensä. Koska tämä nopeuteen, voimaan ja kestävyyteen vaikuttava kemikaali ei ole vielä täydellinen, aineen sivuvaikutukset tekevät hänet hulluksi ja hän tappaa avustajansa Mendel Strommin.


title: Spider-Man – hämähäkkimies

text: Herätessään seuraavana aamuna tavallisesti silmälaseja käyttävä Peter huomaa näkönsä kohentuneen, ja että hän on ruumiinrakenteeltaan aiempaa lihaksikkaampi. Koulussa hän huomaa kykenevänsä tuottamaan hämähäkinseittiä, ja myös hänen refleksinsä ovat nopeutuneet, minkä ansiosta hän selviää myös välikohtauksesta koulukiusaaja Flash Thompsonin kanssa. Koulusta lähtiessään hän huomaa olevansa yliluonnollisen nopea ja vahva, minkä lisäksi hänellä on hämähäkkien tapaisesti kyky kiivetä seiniä pitkin ja aistia tarkasti ympäristön uhkaavat vaarat.


title: Spider-Man – hämähäkkimies

text: Ben-setä sanoo, että "Suuri voima tuo mukanaan suuren vastuun", mutta Peter osallistuukin paikalliseen painitapahtumaan, jossa osallistujille luvataan 3 000 dollaria kolmesta minuutista kehässä show-painijan kanssa. Rahoilla Peter suunnittelee ostavansa itselleen auton tehdäkseen vaikutuksen Mary Janeen. Hän voittaa, mutta tapahtuman järjestäjä kuitenkin huijaa ja antaa tälle lopulta vain 100 dollaria. Sitten aseistettu ryöstäjä vie rahat tapahtuman järjestäjältä ja kostoksi järjestäjälle Peter päästää miehen pakenemaan. Mutta matkalla kotiin hän huomaa Ben-setäänsä olevan ammuttu. Ben menehtyy Peterin käsille, joka kostonhimoisena löytää setänsä ampujan eräässä rakennuksessa ja järkyttyy huomatessaan tämän olevan se aiempi varas, jonka hän päästi pakoon. Välikohtauksen päätteeksi varas putoaa ikkunasta kadulle.


title: Spider-Man – hämähäkkimies

text: Peter valmistuu lukiosta ja vannoo omistavansa yliluonnolliset kykynsä rikollisuuden pysäyttämiseksi. Hän valmistaa itselleen Hämähäkkimiehen puvun suojellakseen todellista henkilöllisyyttään. Hän hankkii työn valokuvaajana J. Jonah Jamesonin toimistolta, ja hänen tehtävänään on ottaa valokuvia Hämähäkkimiestä Jamesonin "Daily Bugle" -lehteen. Sillä välin Oscorpin menestys heikkenee ja he menettävät tärkeän sopimuksensa Quest Aerospacelle, mihin tapahtuneen salaperäisen hyökkäyksen jälkeen johtokunta myy Oscropin heille ja erottaa Normanin. World Unity -festivaalin aikana Quest Aerospaceen hyökkäyksen tehnyt salaperäinen hahmo saapuu varastetulla kiiturilla ja räjäyttää parvekkeen, jossa Harry ja Mary Jane juhlivat. Oscorpin johtokuntalaiset saavat surmansa ja Mary Jane melkein putoaa rakennuksesta, kunnes Hämähäkkimies pelastaa hänet. Tämän mystisen tappajan, joka olikin oikeasti järkensä menettänyt Norman Osborn, Jameson nimeää Vihreän Menninkäiseksi. Hyökätessään "Daily Buglen" toimistoon Menninkäinen vaatii häneltä tietoja Hämähäkkimiehen valokuvaajasta ja ehdottaa myös yhteistyösopimusta Hämähäkkimiehelle, joka kieltäytyy.


title: Spider-Man – hämähäkkimies

text: Kiitospäivänä Menninkäinen haavoittaa Hämähäkkimiestä palavassa talossa tapahtuvassa taistelussa. Myöhemmin Parkerien ja Osbornien aterian aikana Norman näkee haavan ja päättelee Peterin Hämähäkkimieheksi. Poistuessaan paikalta hän sanoo myös suustaan asioita, jotka saavat Mary Janen ja Harryn suhteen kariutumaan. Lisäksi Menninkäinen hyökkää May-tädin kimppuun, joka joutuu sairaalaan. Sairaalassa Mary Jane kertoo Peterille ihastuneensa Hämähäkkimieheen. Harryn saapuessa tämä luulee Mary Janen pitävän Peteristä ja paljastaa pettyneenä asian isälleen, joka nyt tietää Hämähäkkimiehen heikkouden.


title: Spider-Man – hämähäkkimies

text:
Menninkäinen ottaa panttivangiksi sekä Mary Janen että Roosevelt Islandin vaijerivaunun täynnä lapsia. Hämähäkkimies onnistuu pelastamaan molemmat ja tälle uskolliset kannattajat heittelevät Menninkäistä tavaroilla. Menninkäinen ja Hämähäkkimies putoavat hylättyyn rakennukseen, jossa Menninkäinen tappelee Hämähäkkimiestä vastaan. Hämähäkkimies oli uupunut ja voimaton pelastettuaan vaijerivaunun ihmiset ja Mary Janen, ja Menninkäinen löi hänet helposti. Menninkäinen kuitenkin uhkasi Hämähäkkimiehelle tappavansa Mary Janen hitaasti ja tuskallisesi, jolloin Hämähäkkimies suuttuu ja vihansa vallassa voittaa Menninkäisen. Norman paljastaa itsensä ja pyytää Peteriltä anteeksi tekojaan, mutta yrittää salaa ohjata kiiturin lävistämään Hämähäkkimiehen. Sankari väistää ja kiituri lävistääkin Normanin sen sijaan. Ennen kuolemaansa Norman pyytää Peteriä olemaan kertomatta hänestä Harrylle. Hämähäkkimies vie Normanin ruumiin Osbornien talolle ja piilottaa Menninkäisen varusteet. Harry kuitenkin näkee hänet ja luulee tämän tappaneen hänen isänsä. Normanin hautajaisissa Harry vannoo kostavansa Hämähäkkimiehelle ja sanoo Peterin olevan ainoa, mitä hänellä on. Mary Jane tunnustaa tunteensa Peterille, joka kuitenkin suojellakseen tätä Peter haluaa olla pelkkä ystävä. Peter muistelee Benin sanoja ja hyväksyy elämänsä Hämähäkkimiehenä.
Elokuva painiskeli tuotanto-ongelmissa lähes 25 vuoden ajan, kunnes Sony Pictures Entertainment antoi sille lisenssin maailmanlaajuiselle levitykselle vuonna 1999. Ennen tätä elokuvaa oli työstetty Cannon Filmsillä, Carolco Picturesilla ja The New Cannonilla, ja muun muassa James Cameron, Ted Newsom, John Brancato, Barney Cohen ja Menahem Golan olivat ehtineet työstää elokuvan käsikirjoitusta ennen kuin Sony palkkasi David Koeppin käsikirjoittamaan lopullista elokuvaa. Ennen Sam Raimin palkkaamista elokuvan ohjaajaksi vuonna 2000 tehtävää oli tarjottu myös Roland Emmerichille, Tim Burtonille, Chris Columbukselle ja David Fincherille.


title: Spider-Man – hämähäkkimies

text: Elokuvan kuvaukset käynnistyivät 1. tammikuuta ja päättyivät 30. kesäkuuta 2001. Vaikka elokuva sijoittuukin tapahtumiltaan New York Cityyn, joitain elokuvan kohtauksia kuvattiin myös Los Angelesissa ja San Franciscossa. Elokuva sai ensi-iltansa 3. toukokuuta 2002 ja siitä muodostui taloudellisesti huikean menestyksekäs tuotos.


title: Großostheim

text: Großostheim on Saksan kunta Baijerin osavaltion Aschaffenburgin piirikunnassa. Se sijaitsee aivan Baijerin luoteisosassa Hessenin rajalla Aschaffenburgin lounaispuolella. Kunnassa on arviolta 16 372 asukasta (vuonna 2015) ja sen pinta-ala on 44,31 neliökilometriä.


title: Großostheim

text: Großostheimin kunnassa toimii Nintendon Euroopan jaosto "Nintendo of Europe".


title: Javi Navarro

text: Francisco Javier Vicente Navarro (s. 6. helmikuuta 1974 Valencia, Espanja) on espanjalainen jalkapalloilija, joka päätti uransa vuonna 2009. Hän oli pelipaikaltaan keskuspuolustaja.


title: Javi Navarro

text: Navarro on Valencian kasvatti. Hän debytoi seuran edustusjoukkueessa ja Espanjan pääsarjassa Primera Divisiónissa kaudella 1993–1994. Seuraavan kauden hän pelasi lainalla Logroñésissa.


title: Javi Navarro

text: Kaudeksi 1995–1996 Navarro palasi Valenciaan ja pelasi 19 ottelussa joukkueen yltäessä liigan toiseksi. Vuonna 1997 hän loukkasi vasemman polvensa vakavasti, mikä lähes päätti hänen uransa. Pitkän kuntoutusjakson jälkeen hänet lainattiin Segunda Divisiónin Elcheen, jossa pelaamansa vahvan kauden 2000–2001 jälkeen pääsarjaseura Sevilla hankki hänet riveihinsä.


title: Javi Navarro

text: Sevillassa Navarro toimi myös kapteenina ja saavutti vuosina 2006–2007 kaksi UEFA-cupia sekä yhden UEFA-supercupin, Espanjan cupin ja Espanjan supercupin. Getafea vastaan pelattu vuoden 2007 Espanjan cupin loppuottelu jäi hänen uransa viimeisekseen, sillä myöhemmin kesällä hän loukkasi tällä kertaa oikean polvensa. Lähes kahden kauden pelaamattomuuden jälkeen Navarro ilmoitti lopulta toukokuussa 2009 päättävänsä uransa.


title: Javi Navarro

text: Espanjan maajoukkueessa Navarro debytoi 32-vuotiaana ystävyysottelussa Romaniaa vastaan 15. marraskuuta 2006. Vuonna 1996 hän osallistui Espanjan olympiajoukkueen mukana Atlantan kesäolympialaisiin.


title: CERT

text: CERT on lyhenne sanoista "Computer Emergency Response Team".


title: CERT

text: CERT-toiminnalla tarkoitetaan tietoturvaloukkausten ennaltaehkäisyä, niiden havainnointia ja ratkaisua sekä tietoturvauhkista tiedottamista. CERT-toiminnan päämääränä on tietojärjestelmien tietoihin kohdistuvien tietoturvaloukkauksien ja uhkien toteutumisen ennaltaehkäisy ja torjunta mahdollisimman objektiivisesti ja tehokkaasti.


title: CERT

text: Ilmaisut "CERT" ja "Computer Security Emergency Response Team" ovat Carnegie Mellon -yliopiston tavaramerkkejä, joiden käyttäminen osana organisaation nimeä vaatii erillisen luvan. Vastaavaa tarkoittavia tavaramerkkisuojattomia ilmaisuja ovat muun muassa CSIRT, eli "Computer Security Incident Response Team" ja "IRT", eli "Incident Response Team".


title: CERT

text: Maailman ensimmäiseksi CERT-toimijaksi voidaan katsoa vuonna 1988 riehuneen Morris-madon torjuntaa varten perustettu "CERT Coordination Center" ("CERT/CC").


title: CERT

text: CERT-toimijoita on useita erilaisia, tärkeimpinä alalajeina kansalliset, valtionhallintoa tai muuta tarkasti määriteltyä organisaatiota palvelevat tai asiakkaille tarjottavien tuotteiden ja palvelujen tietoturvallisuudesta vastaavat. CERT-organisaatiot tarjoavat yhteistyörajapinnan, jonka avulla tietoturvaloukkauksiin liittyvä teknisen tiedon vaihtaminen mahdollistuu organisaatio-, maa- ja kulttuurirajojen yli ja jopa keskenään kilpailevien yritysten välillä.


title: CERT

text: Suomen kansallinen CERT-toimija on Viestintävirastossa 1.1.2014 aloittanut Kyberturvallisuuskeskus. Ennen Kyberturvallisuuskeskuksen perustamista toimintoa kutsuttiin vuosina 2001-2013 nimillä "CERT-FI" ja "CERT Finland". Näiden nimien käyttö on nykyisin rajattu kansainväliseen asiantuntijayhteistyöhön. Viestintävirasto on 1.8.2013 lähtien toiminut myös valtionhallinnon CERT-toimijana (niin kutsuttu GovCERT). Viestintäviraston CERT-toimintaan liittyvä säädösperusta on sähköisen viestinnän tietosuojalain 31 § (alun perin teletoiminnan tietosuojalain muutos HE 57/2002)


title: CERT

text: Muita Suomessa toimivia CERT-toimijoita ovat Funet CERT, PVCERT, Elisa CERT, TeliaSonera CSIRT, Nokia NIRT, NSN-CERT ja Ericsson PSIRT. Vuonna 1995 perustettu Funet CERT Suomen ensimmäinen CERT-toimija.


title: CERT

text: Euroopan unioni on julkaissut vuonna 2013 EU:n kyberturvallisuusstrategian, jonka mukaan kaikkien jäsenmaiden tulisi perustaa CERT-toimija. Strategian julkaisun yhteydessä EU:n komissio julkaisi direktiiviehdotuksen, jossa esitetään kansallisen CERT-viranomaistoiminnon perustamista jokaiseen jäsenvaltioon (7. artikla) asetetaan CERT-toimijaa sitovia vaatimuksia (liite I). Direktiivin käsittely on kesken EU:ssa ja kansallisissa parlamenteissa.


title: CERT

text: EU on perustanut vuonna 2011 omien instituutioidensa suojaksi CERT-EU-nimisen toiminnon.


title: CERT

text: Euroopan unionin verkko- ja tietoturvavirasto ENISA on julkaissut vuosina 2009-2012 joukon raportteja, joissa hahmotellaan kansallisilta ja valtionhallinnon CERT-toimijoilta edellytettäviä palveluita ja kypsyystasoja.


title: Uutiset (täsmennyssivu)

text: Uutiset tarkoittaa seuraavia asioita:


title: Pjažozero

text: Pjažozero (, , kieli- ja kansatieteellisessä kirjallisuudessa on käytetty myös suomalaistettua muotoa "Päžjärvi") on kylä ja maalaiskunta Vologdan alueen Babajevon piirissä Venäjällä.


title: Pjažozero

text: Kunnan hallinnollinen keskus on Pjaželkan kylä. Lisäksi siihen kuuluvat seuraavat kylät: Kargozero, Klenozero, Kološma, Nažmozero () ja Pjažozero.


title: Pjažozero

text: Seudulla asuu 160 vepsäläistä, jotka muodostavat 7,5 % kunnan väestöstä. Kunnan päämies on Natalja Zaharenkova.


title: Riksgränsen

text: Riksgränsen on kylä Kiirunan kunnassa, Norrbottenin läänissä Pohjois-Ruotsissa. Riksgränsen sijaitsee aivan Norjan rajan tuntumassa, mistä sen nimikin on peräisin. Napapiirille on matkaa 200 kilometriä, Atlantille vain kuusi kilometriä. Riksgränseniin on hyvät tieyhteydet kaikkialta Ruotsista. Ajomatkaa Kiirunan keskustasta 132 kilometriä, Tukholmasta noin 1 375 kilometriä, Sundsvallista noin 1 000 kilometriä ja Uumajasta noin 735 kilometriä. Kylässä sijaitsee laskettelukeskus.


title: Riksgränsen

text: Riksgränsen syntyi, kun nykyisin Malmbananin nimellä tunnettu rautatieosuus rakennettiin Ruotsin Kiirunan ja Norjan Narvikin välille. Alun alkaen paikalle suunniteltiin jopa pientä kaupunkia. Ensimmäinen talo nousi harjakorkeuteen vuonna 1901, ja vuonna 1934 Ruotsin ensimmäinen hiihtokoulu aloitti toimintansa Riksgränsenillä.


title: Sulo Wuolijoki

text: Sulo Ilmiö Wuolijoki (12. huhtikuuta 1881 Hauho – 24. kesäkuuta 1957 Luopioinen) oli suomalainen asianajaja, sanomalehtimies, poliitikko ja kansanedustaja.


title: Sulo Wuolijoki

text: Sulo Wuolijoki oli syntyisin Vuolijoen kartanosta Hauholta. Hänen isänsä oli rusthollari ja valtiopäivämies Juho Wuolijoki, s. 1843, ja äitinsä Serafina Antintytär Lagervik, s. 1851 Kärkölän Hähkäniemessä. Myös hänen veljensä Wäinö Wuolijoki oli tunnettu poliitikko.


title: Sulo Wuolijoki

text: Sulo Wuolijoki tuli Jyväskylän lyseoon 1897 viidennelle luokalle, jossa hänen luokkatovereinaan olivat muun muassa Edvard Gylling, Martti Kovero ja Otto Wille Kuusinen. Tällä yhteydellä oli myöhemmin suuri merkitys hänen poliittisella urallaan. Sulo Wuolijoki kävi Jyväskylän lyseota 1897–1900, jolloin hän muutti Helsinkiin ja pääsi ylioppilaaksi Suomalaisesta normaalilyseosta 1901. Hän opiskeli Helsingin yliopistossa, valmistui filosofian kandidaatiksi 1907. Hän oli perustamassa 1905 yhdessä vanhojen koulutoveriensa Edvard Gyllingin, Martti Koveron ja Otto Wille Kuusisen sekä veljensä Wäinön kanssa Ylioppilaiden Sosialidemokraattista Yhdistystä ja Sosialistista Aikakauslehteä.


title: Sulo Wuolijoki

text: Wuolijoki ryhtyi aktiiviseksi sosiaalidemokraattiseksi poliitikoksi suurlakon jälkeen ja toimi kansanedustajana 1907–1913. Tällöin hän tuli tunnetuksi erityisen aktiivisena Laukon kartanon torpparien puolustajana heidän häätökiistassaan vuonna 1907. Torpparikysymyksiin hän oli tutustunut erityisesti koulutoveriensa Gyllingin ja Koveron välityksellä, jotka molemmat aikoinaan väittelivät torpparikysymyksistä.


title: Sulo Wuolijoki

text: Vuonna 1913 Sulo Wuolijoki vetäytyi aktiivipolitiikasta ja toimi sittemmin asianajajana, sanomalehtimiehenä ja kirjailijana Helsingissä ja Riihimäellä. Sisällissodan jälkeen hän oli vangittuna Isosaaren vankileirillä, jossa pidettiin valkoisten "poliittisesti vaarallisiksi" luokittelemia punaisia.


title: Sulo Wuolijoki

text: Wuolijoki kirjoitti 1905 suomenkieliset sanat kansainvälisen työväenliikkeen tunnuslauluun "Kansainvälisen" ("Internationale") yhdessä Otto Wille Kuusisen, Yrjö Sirolan ja Pertti Uotilan kanssa. Laulusta tulikin nopeasti varsin suosittu työväenliikkeen piirissä.


title: Sulo Wuolijoki

text: Sulo Wuolijoki avioitui 1908 virolaisen ylioppilaan Ella Maria Murrikin kanssa. Avioliitto päättyi eroon 1923, mutta Ella otti käyttöön nimen Hella Wuolijoki, jolla nimellä hänestä tuli tunnettu poliitikko ja näytelmäkirjailija sekä yleisradion pääjohtaja.


title: Sulo Wuolijoki

text: Sulo ja Hella Wuolijoen tytär Vappu avioitui suurlähettiläs Sakari Tuomiojan kanssa. Heidän poikansa on Erkki Tuomioja.


Sulo Wuolijoki


Göteborgin EU-kokouksen aikaiset mielenosoitukset eli Göteborgin mellakat tapahtuivat Göteborgissa Ruotsissa 14.–16. kesäkuuta 2001 tällöin kaupungissa pidetyn EU-huippukokouksen yhteydessä. Mielenosoitukset kohdistuivat pääasiallisesti EU:n militaristista kehityssuuntaa, Schengenin sopimusta, Ruotsin EU-jäsenyyttä ja kapitalistista globalisaatiota vastaan.


title: Göteborgin EU-kokouksen aikaiset mielenosoitukset

text: Poliisin mukaan osanottajia oli noin 50 000. Valvomassa oli noin 2 500 ruotsalaista poliisia. Mielenosoituksen järjesti pääasiallisesti kolme koalitiota, "Bush go home", ruotsalainen "Network Göteborg 2001" ja kansainvälinen "Gothenburg action 2001". Mukana oli myös mm. iranilaiskoalitio ja kadunvaltaajia.


text: Varsinaiset rauhanomaiset mielenosoitukset varjoonsa jättäneet mellakat alkoivat jo tapahtumien ensimmäisenä päivänä, 14. kesäkuuta. 15. päivänä poliisi otti väkivaltaisesti yhteen osan kaupungin pääkadulla järjestetyn anti-kapitalistisen mielenosoituksen osanottajien kanssa. Huippukokouksen aikaisten eri mellakatilanteiden yhteydessä mielenosoittajat heittivät katukiviä, rikkoivat ikkunoita ja polttivat mm. puistonpenkkejä. Poliisit taas löivät mielenosoittajia pampuilla ja yhdessä tilanteessa käyttivät tuliaseita.


text: 15. kesäkuuta Vasaplatsin kadulla järjestetty kadunvaltausjuhla päättyi mellakaksi, kun ensin joukko uusnatseja hyökkäsi mielenosoittajien kimppuun, mielenosoittajien lopulta ajaen uusnatsit pois alueelta. Yksi paikalle tilannetta rauhoittamaan tulleista poliiseista sai iskun ja kaatui maahan, jolloin väkijoukko hyökkäsi hänen kimppuunsa. Poliisi ampui varoituslaukauksia, ja kun yksi mellakoitsijoista heitti kiven poliiseja kohden, yksi poliiseista ampui tätä kohti, haavoittaen häntä vakavasti.


text: Virallisten tilastojen mukaan 90 mielenosoittajaa ja 53 poliisia loukkaantui, 1 115 pidätettiin, joista 64:lle luettiin tuomio. Syytettyjen joukossa olivat suomalaiset Reko Ravela ja Tapio Laakso. Yhtään poliisia ei asetettu syytteeseen lukuisista valituksista huolimatta. Poliisit ovat myös myöntäneet vääristelleensä todistusaineistoa.


title: A. Aimo ja Dallapé-orkesteri 3

text: A. Aimo ja Dallapé-orkesteri 3 on A. Aimon kokoelma-albumi johon on koottu vanhoja savikiekkokappaleita. Dallape-orkesteri säestää A. Aimoa.


title: A. Aimo ja Dallapé-orkesteri 2

text: A. Aimo ja Dallapé-orkesteri 2 on A. Aimon kokoelma-albumi, johon on koottu vanhoja savikiekkokappaleita. Dallapé-orkesteri säestää A. Aimoa.


title: Ekstraklasa

text: Ekstraklasa on Puolan jalkapallon pääsarja. Sarjassa pelaa 16 joukkuetta ja se perustettiin vuonna 2005 itsenäiseksi ammattilaisliigaksi toimittuaan siihen asti Puolan jalkapalloliiton alaisuudessa nimellä "I liga". Nykyään I liga on Puolan toiseksi korkein sarjataso jolle Ekstraklasan kaksi viimeistä vuosittain putoaa vastavuoroisesti kahden sarjanousijan tilalle. Kaudella 2013–2014 Ekstraklasassa pelattiin uutuutena yksinkertainen ylempi ja alempi loppusarja kahdeksan joukkueen kesken varsinaisen kaksinkertaisen 16 joukkueen sarjan päätteeksi.


title: Perushankintaohjelma

text: Perushankintaohjelma oli Suomessa 1930-luvulla toteutettu hanke, jolla pyrittiin kohentamaan armeijan kaluston määrällistä ja laadullista tasoa.


title: Perushankintaohjelma

text: Suomen armeijan muodostuessa 1920-luvulla Valkoisen armeijan pohjalta sen aseistus ja muu varustus oli suurimmaksi osaksi keisarillisen Venäjän perintöä. Venäläiset joukot olivat jättäneet jälkeensä mittavat asevarastot poistuessaan Suomesta talven 1917–1918 aikana. Tätä aseistusta täydennettiin hankinnoilla ulkomailta. Suomen armeijan luominen tapahtui ajankohtana, jolloin ensimmäinen maailmansota oli juuri päättynyt ja kansainvälinen sotaväsymys oli luonut pyrkimyksiä aseistariisuntaan. Näissä oloissa Euroopan suurvallat myivät mittavaa ylijäämäkalustoaan, ja tarjonta oli runsasta. Suomi hankki näistä varastoista itselleen muun muassa Renault-panssarivaunuja ja lentokoneita, joilla luotiin ilmavoimat. Suomen armeija oli varustettu 1920-luvulla maailmansodan aikaisella tekniikalla, mutta se oli vielä käyttökelpoista, eikä uusiin hankintoihin nähty välitöntä tarvetta. Armeijan sisällä vallitsi monia erilaisia näkemyksiä kehityksen suunnasta, eikä tämänkään vuoksi ryhdytty uusiin hankintoihin.


title: Perushankintaohjelma

text: Puolustusrevisioniksi nimetty komitea tutki vuosien 1923–1926 aikana Suomen puolustuskysymystä perusteellisesti. Se esitti perushankintaohjelmaa vuosiksi 1927–1936. Vuonna 1927 säädettiin laivastolaki, johon sisältyi muun muassa panssarilaivojen Ilmarisen ja Väinämöisen rakentaminen. Hankinta oli mittava, ja se nieli merkittävästi varoja suhteellisen köyhältä maalta. Jälkeenpäin tämä sai osakseen voimakasta kritiikkiä.


title: Perushankintaohjelma

text: Puolustusrevisionin esittämän ohjelman toteuttamismahdollisuudet olivat heikot. Toteutus olisi sattunut pahimpiin pulavuosiin, sillä 1930-luvun alussa maailmalla vallitsi suuri lamakausi. Armeijan varastoja tutkittaessa niiden kätköistä löydettiin täysin käyttökelvotonta romua, jolla ei olisi mahdollisessa taistelussa mitään arvoa. Tästä syystä säädettiin kesällä 1930 hätälaki, jolla pyrittiin korjaamaan kaikkein pahimmat epäkohdat puolustuskyvyssä ennen lopullisen selvityksen valmistumista. Perushankintaohjelmaa ryhdyttiin toimeenpanemaan vuonna 1936 hätäohjelman rinnalla. Tilanne Euroopassa ei ollut vielä tässä vaiheessa riistäytynyt täyteen asevarustelukierteeseen. Adolf Hitlerin valtaannousu oli muuttanut tilannetta, ja asenteet olivat muuttuneet jälleen päinvastaisiksi kuin 1920-luvulla.


title: Perushankintaohjelma

text: Eduskunta oli jo 1930-luvun lopulla myöntänyt määrärahoja hankintoihin, mutta kotimaisen asetuotannon valmistautumattomuus viivästytti varustautumista. Teollisuudelta puuttui erikoisvälineitä, kokemusta ja tietoa aseiden valmistuksesta. Jälkikäteen arvioituna kallista aikaa valui hukkaan, sillä varustautuminen alkoi muualla saavuttaa huippunsa. Tilanteen kiristyessä vuoden 1938 aikana ei ulkomailta ollut juurikaan enää saatavilla ajanmukaista kalustoa Suomeen. Vaikka nyt rahaa aseisiin olisi ollut, niitä ei saatu ostettua eikä kotimainen tuotanto ollut edes kunnolla prototyyppiasteella.


title: Perushankintaohjelma

text: Pahimpana jarruna oli koko 1930-luvun ajan jatkunut kiistely aseiden tyypeistä ja niiden tulevaisuudesta. Esimerkiksi konepistooli nähtiin ohimenevänä ilmiönä eikä sen merkitystä taistelukentällä osattu nähdä. Erinomaisia Suomi-konepistooleja oli käytettävissä vain runsaat 4 000 kappaletta talvisodan alkaessa. Tykistön tyyppikysymyksessä ei ollut päästy sen pidemmälle, ja kalusto oli kirjavaa. Tykistö oli ikääntynyttä ja pienikaliiperista, ja sille ei ollut riittävästi ammuksia. Tykistön asetyyppikomitean vuonna 1936 tekemästä esityksestä huolimatta tykkien kaliiperia ei muutettu. Kranaattien puute johti myöhemmin talvisodassa suoranaiseen kriisiin, kun tykistöä ei voitu käyttää Neuvostoliiton joukkojen täysin avoimesti suorittamiin ryhmityksiin.


title: Perushankintaohjelma

text: ”Malli Cajander” -nimitys sai alkunsa pääministeri Cajanderin puheesta irrotetusta lauseesta, jossa hän elokuun 1939 sotaharjoitusten päättäjäispuheessa lausui muun muassa: ”Mitä silloin olisimme hankkineet, esimerkiksi lentokoneita, ilmatorjuntavälineitä ynnä muuta, olisivat jo nyt suurelta osalta vanhentuneita, ehkäpä romutettaviakin…” Puheessa oli siinä mielessä perää, että kehitys asetekniikassa noina vuosina oli ripeää ja Suomella ei olisi ollut köyhänä maana mahdollisuutta pysyä kehityksen mukana. Tätä asiaa ei otettu huomioon, kun muutamaa kuukautta myöhemmin taisteltiin olemassaolosta puutteellisin välinein ja kirottiin varustuksen olevan ”mallia Cajander”.


title: Perushankintaohjelma

text: Henkilökohtaisen varustuksen puutteita kuvaa, että ylimääräisten harjoitusten alkaessa lokakuussa 1939 voitiin lähes kaikille jakaa vain lakki, kokardi, vyö, kenttäpullo ja leipälaukku. Asetakkeja ja sotilashousuja riitti noin kahdelle kolmesta ja selkäreppu vain joka toiselle palvelukseen kutsutulle.


title: Perushankintaohjelma

text: Jälkikäteen arvioituna on selvää, että mikäli perushankintaohjelmaan olisi voimallisesti ryhdytty 1930-luvun alussa, sen aseistus olisi ollut suurelta osalta vanhentunutta toiseen maailmansotaan mennessä, viimeistään jatkosodan alkaessa. Esimerkiksi panssarintorjunnassa 1930-luvun alussa suunniteltiin käytettäväksi panssarintorjuntakivääriä, mutta tämäntyyppinen ase sai vuosikymmenen loppupuolella panssareihin aikaan vain vähäisiä painaumia. Suomalaistenkin kipeästi kaipaaman, modernin ruotsalaisen panssarintorjunta-aseistuksen tuotanto alkoi vasta vuoden 1937 aikana. Suomen peitteiseen maastoon sopivaa tehokasta mutta miesvoimin operoitavaa panssarintorjunta-asetta ei ollut edes olemassa talvisodan alussa. Niin nopeaa oli etenkin panssariaselajin kehitys 1940-luvun alussa, sillä vasta myöhemmin panssarinyrkit ja -kauhut tasapainoittivat asetelmia. Panssarilaivojen hankintaan liittyneen kritiikin kohdalla voidaan kysyä, mikä olisi ollut niiden sijaan hankitun aseistuksen taisteluarvo tulevassa sodassa. Arvostelijoiden mukaan varat olisi pitänyt käyttää esimerkiksi hävittäjälentokoneisiin, mutta toisaalta Suomen tulevassa maailmansodassa neuvostoilmavoimien torjumiseen tarvitsemia konetyyppejä ei tuolloin ollut vielä edes saatavilla. Neuvostoliitto piti Suomen panssarilaivoja itselleen todellisena uhkana.


title: Fontainebleaun palatsi

text: Fontainebleaun palatsi () on suuri renessanssiajan palatsi Fontainebleaun kaupungissa Ranskassa. Palatsia ovat rakennuttaneet useat hallitsijat aina Frans I:stä alkaen. Fontainebleaun kaupunki sijaitsee keskellä laajaa metsää, joka on entinen kuninkaallinen metsästyspuisto.


title: Fontainebleaun palatsi

text: Palatsin sisätilat ovat ensimmäisiä, jotka edustavat italialaista manierististä tyyliä. Ranskan 1500-luvun manieristinen sisustustyyli tunnetaan myös nimellä Fontainebleaun tyyli. Se yhdisteli veistoksia, metallitöitä, maalauksia, stukkikoristeita ja puutöitä sekä pihassa toi kaavoitetun kukkatarhan. Fontainebleaulaisen tyylin naisen kauneusihanteet olivat manneristisiä: pieni sorea pää pitkässä kaulassa, liioitellun pitkä vartalo ja raajat sekä isot rinnat. Tämä uusi tyyli levittäytyi täältä muihin Pohjois-Euroopan keskuksiin: Antwerpeniin, Saksaan ja lopulta Lontooseen.


title: Fontainebleaun palatsi

text: Palatsi kuuluu nykyään Unescon maailmanperintöluetteloon.


title: Fontainebleaun palatsi

text: Ensimmäisen metsästyslinnan Fontainebleauhun rakennutti Capet-sukuinen Robert II vuonna 998. Fontainebleau oli Filip II:n ja Ludvig IX:n suosikkiasuinpaikka. Vuonna 1169 Ludvig VII laajensi linnaa, ja häntä pidetään sen varsinaisena perustajana.


title: Fontainebleaun palatsi

text: Vuonna 1527 Frans I puratti vanhan linnan ja aloitti nykyisen palatsin rakennuttamisen. Hän palkkasi arkkitehdiksi Gilles le Bretonin. Kuningas kutsui töihin myös arkkitehti Sebastiano Serlion ja Leonardo da Vincin. Frans I:n galleria, jossa on Rosso Fiorentinon freskoja, toteutettiin vuosien 1522–1540 aikana. Henrik II:n valtakautena "The Salle des Fêtes" koristeltiin italialaisten manieristien, kuten Francesco Primaticcion ja Niccolò dell’Abbaten, töillä. Benvenuto Cellinin "Fontainebleaun nymfi" on nykyään esillä Louvressa.


title: Fontainebleaun palatsi

text: Henrik IV lisäsi palatsiin useita rakennuksia 1500- ja 1600-luvun taitteessa ja myös halkaisi puiston 1 200 metriä pitkällä kanavalla sekä määräsi istutettavaksi mäntyjä, jalavia ja hedelmäpuita. Noin 200 vuotta myöhemmin palatsi oli ajautunut huonoon kuntoon: Ranskan vallankumouksen aikana monia alkuperäisistä huonekaluista myytiin, kuten monista muistakin kuninkaallisista palatseista. Kuitenkin noin vuosikymmenissä Napoleon I onnistui muuttamaan palatsin suuruutensa symboliksi. Napoleon I on vastuussa rakennuksen nykyisestä ulkoasusta. Hän muun muassa rakennutti mukulakivisisäänkäynnin, joka oli tarpeeksi leveä hänen vaunuilleen.


title: Fontainebleaun palatsi

text: Filip IV, Henrik III ja Ludvig XIII syntyivät palatsissa ja kaksi ensiksi mainittua myös kuolivat siellä. Ruotsin kuningatar Kristiina asui Fontainebleaussa vuosia vuoden 1654 kruunusta luopumisensa jälkeen. Vuonna 1685 palatsissa kirjoitettiin Fontainebleaun edikti, joka kumosi Nantesin ediktin. Bourbon-suvun kuninkaalliset vieraat, kuten Pietari Suuri, majoittuivat palatsissa. Myös paavi Pius VII majoittui palatsissa, kun hän tuli Ranskaan siunaamaan Napoleonin vuonna 1804 sekä ollessaan vuodet 1812–1814 Napoleonin vankina.


title: Heikki Paloheimo

text: Heikki Mauri Osmo Paloheimo (s. 7. maaliskuuta 1946 Helsinki) on valtio-opin emeritusprofessori Tampereen yliopistossa. Hän toimi valtio-opin professorina Tampereen yliopistossa vuodesta 2004 vuoteen 2012. Lisäksi hänellä on dosentuureja Turussa ja Tampereella: hän on valtio-opin dosentti sekä Turun yliopistossa että Tampereen yliopistossa ja taloussosiologian dosentti Turun kauppakorkeakoulussa. Paloheimo toimi Tampereen yliopiston yhteiskuntatieteellisen tiedekunnan dekaanina vuosina 2005–2007, yhteiskuntatieteiden tutkimuslaitoksen johtokunnan puheenjohtajana vuosina 2004–2007, politiikan tutkimuksen laitoksen johtajana vuosina 2007–2009 ja politiikan tutkimuksen valtakunnallisen tutkijakoulun johtajana vuosina 2007–2009. Politiikka-lehden päätoimittajana hän toimi vuosina 1983 ja 1991–1992. Vuodesta 2008 vuoteen 2013 hän toimi The Open Political Science Journal -lehden päätoimittajana. Vuonna 2010 Suomalainen tiedeakatemia kutsui Paloheimon jäsenekseen.


title: Heikki Paloheimo

text: Paloheimon vetämät tutkimushankkeet koskevat poliittista osallistumista ja päätöksentekoa. Hän on toiminut vuosien 2003 ja 2007 kansallisten vaalitutkimushankkeiden johtajana. Monissa hankkeissa vertaillaan Suomen poliittista järjestelmää ja poliittisia instituutioita muiden maiden järjestelmiin ja instituutioihin.


title: Heikki Paloheimo

text: Eduskuntavaaleissa 1987 ja 1991, kunnallisvaaleissa 1988 ja 1992 sekä presidentinvaaleissa 1988 Paloheimo toimi Yleisradion TV 1:n vaalitulospalvelun asiantuntijana. Vuosien 1995 ja 1999 eduskuntavaaleissa hän toimi vastaavassa tehtävässä MTV3:n vaalitulospalvelussa.


title: North Bend (Washington)

text: North Bend on kaupunki Kingin piirikunnassa, Washingtonin osavaltiossa, Yhdysvalloissa. Kaupunki tuli kuuluisaksi esiinnyttyään David Lynchin televisiosarjassa "Twin Peaks". Weyerhaeuserin sahan lopetettua toimintansa on North Bendistä tullut Seattlen itäisen puolen niin sanottu nukkumalähiö. Kaupungin väkiluku vuonna 2000 oli 4 746.


title: North Bend (Washington)

text: Kaupungin pinta-ala on 7,6 neliökilometriä. North Bend sijaitsee Kaskadien reunavuorilla, noin 52 kilometriä Seattlesta itään. Läheinen vuori Mount Si kohoaa kaupungin ylle. Lähin kaupunki, Snoqualmie, on noin viiden kilometrin päässä Nort Bendistä.


title: North Bend

text: North Bend on seuraavien yhdysvaltalaisten paikkojen nimi:


title: Rosso Fiorentino

text: Rosso Fiorentino tai Il Rosso (s. 1494 Firenzessä – k. 1540) oli italialainen manieristinen taidemaalari, joka oli syntymänimeltään Giovan Battista di Jacopo.


title: Rosso Fiorentino

text: Fiorentino aloitti taideopiskelunsa Andrea del Sarton työpajassa yhdessä aikalaisensa Pontormon kanssa. Vuoden 1527 Rooman valloituksen ja ryöstön jälkeen Fiorentino muutti Ranskaan, jossa asui kuolemaansa asti. Hän pääsi Frans I:sen hoviin ja oli yhdessä Francesco Primaticcion kanssa merkittävimpiä taiteilijoita, joka työskenteli Fontainebleaun linnassa, jossa Fiorentino vietti suuren osan elämästään. Primaticcio otti päävastuun linnan taiteellisesta puolesta Fiorentinon kuoleman jälkeen.


title: Monsignore

text: Monsignore (lausutaan [mon'sinjoore], italian sanoista "minun herrani", vakiintunut lyhenne mons., ransk. "monseigneur"), on katolisen kirkon papiston arvonimiryhmä, joka jakaantuu neljään luokkaan:Monsignoren arvon myöntää paavi ja se voidaan antaa vain hiippakuntapapille erityisistä kirkollisista ansioista. Arvon saanut kuuluu Paavilliseen perheeseen. Sen sijaan arkkipiispoilla ja piispoilla on monsignoren arvonimi virkansa perusteella.


title: Monsignore

text: Arvonimeä "monseigneur" käytetään ranskaksi myös eräistä entisten ja nykyisten katolisten hallitsijasukujen päämiehistä, kuten Monacon ruhtinaasta.


title: Veli Karhu

text: Veli Karhu on taloustieteen tohtori ja Tampereen yliopiston kansantaloustieteen dosentti kunnallistieteiden laitoksella. Hänen tutkimusalanaan on empiirinen taloudellinen tutkimus ja selvitystyöt, yritysten investointi, tuottavuus ja kilpailukyky sekä tekninen kehitys ja talouden rakennemuutos.


title: Veli Karhu

text: Karhu aloitti poliittisen uransa Suomen Keskustan riveissä. Hän erosi puolueesta sen jälkeen, kun keskustajohtoinen hallitus päätti hakea EU-jäsenyyttä. Karhu oli Itsenäisyyspuolueen puoluesihteeri vuosina 2004–2008. Vuoden 2003 eduskuntavaaleissa hän oli Muutosvoimat Suomi -puolueen listalla Pirkanmaan vaalipiirissä.


title: Veli Karhu

text: Vuonna 2008 Karhu jätti poliittisen toiminnan.


title: Vyöturkiskuoriainen

text: Vyöturkiskuoriainen eli keltavöinen turkiskuoriainen ("Attagenus woodroffei") on noin viisi millimetriä pitkä, tummanruskea ja pyöreähkö kovakuoriainen. Se on tekstiilituholainen ja elää toukkavaiheessa lämpimissä huoneissa.


title: Vyöturkiskuoriainen

text: Vyöturkiskuoriainen on noin puolen sentin mittainen kovakuoriainen. Se on väritykseltään tummanruskea, ja sen selässä on sahanterää muistuttava kellertävä kuvio. Kuoriaisen selvästi jaokkeellinen vartalo on pyöreähkö, ja sen takapäässä on karvatupsu. Toukka kasvaa noin sentin mittaiseksi, ja sen vartalo on taaksepäin suippeneva.


title: Vyöturkiskuoriainen

text: Vyöturkiskuoriainen on tekstiilituholainen, joka toukkavaiheessa elää lämpimissä huoneissa lattialistojen alla, komeroissa tai muissa pimeissä kolosissa syöden tekstiilipölyä sekä kuolleita hyönteisiä. Aikuisena kuoriaiset parveilevat huoneissa. Vyöturkiskuoriaista ei esiinny Suomen luonnossa, vaan se tarvitsee lämpimän talvehtimispaikan. Sitä tavataan Suomen pääkaupunkiseudun vanhoissa rakennuksissa, muissa osissa maata se on harvinaisempi.


title: Vyöturkiskuoriainen

text: Vuodessa kehittyy yleensä kaksi sukupolvea.


title: Vyöturkiskuoriainen

text: Toukka syö luonnonkuituja kuten villaa ja turkiksia. Yleensä tuhot jäävät kuitenkin varsin vähäisiksi kuoriaishavainnoista huolimatta. Aikuinen kuoriainen ei tiettävästi tarvitse ravintoa.


title: Vyöturkiskuoriainen

text: Yleinen siisteys ehkäisee hyönteisten esiintymistä. Vyöturkiskuoriainen on varsin vaikea hävitettävä ja varsinkin kerrostalojen ollessa kyseessä, on syytä harkita koko talon myrkyttämistä vähintään kahteen kertaan mikäli kuoriaisia löytyy useammasta kuin yhdestä asunnosta.


title: Vyöturkiskuoriainen

text: Vyöturkiskuoriaiset saa tuhottua vaatteista ja tavaroista joko pitämällä niitä viikko pakkasessa −20 asteessa tai vähintään +70-asteisessa saunassa noin kaksi tuntia. Molemmat käsittelyt tuhoavat kaikki kehitysvaiheet.


title: Brutalismi

text: Brutalismi eli betonibrutalismi on modernistisen arkkitehtuurin suuntaus, joka kehittyi 1950-luvulla reaktiona hillitylle modernismille. Suuntausta kutsutaan joskus myös uusbrutalismiksi. Brutalismi suosi rakennusten selkeän konstruktiivista hahmotusta ja viimeistelemättömiä materiaalipintoja. Käsite syntyi alun perin Englannissa. Suuntaus kukoisti 1950–1970-luvuilla.


title: Brutalismi

text: Nimen pohjalla on karkeaa tarkoittava sana brutaali. Puhdaslinjainen muotokieli ja viimeistelemättömät betonipinnat ovat tyypillisiä brutalismia edustaville rakennuksille. Betonirakenteet ovat pelkistettyjä eikä raakabetonipinnoille ole tehty silottavaa käsittelyä. Seinäpinnoissa ja julkisivuissa näkyvät valumuottien jäljet ja pinta jätetään maalaamattomaksi.


title: Brutalismi

text: Arkkitehti Viljo Revell on mainittu betonibrutalismin edustajaksi. Vuosina 1958–1961 hän suunnitteli betonisen Vatialan siunauskappelin, jonka parabolisen holvikaaren muotoon rakennetun kirkkosalin seinät käsiteltiin ruiskubetonilla. Revellin yhdessä Heikki Castrénin kanssa suunnittelema Helsingin Kaivokadulla sijaitseva City Center eli Makkaratalo valmistui 1967. Rakennuksessa oli Keskuskadun puolella isot betoniset ajorampit, joita pitkin ajettiin autolla betonisen parvekekaiteen eli ”makkaran” taakse parkkitasanteelle.


title: Brutalismi

text: Myös Järvenpään kirkkoa on luonnehdittu tyyliltään betonibrutalistiseksi. Brutalismin tunnetuimpiin edustajiin kuului myös Aarno Ruusuvuori (mm. Tapiolan ja Huutoniemen kirkot). Kansainvälisesti maineikas tyylin edustaja on Le Corbusier, joka myös käytti termiä ensimmäisenä 1950-luvulla. Marjatta ja Martti Jaatisen Oulun monumentaalikeskustan suunnitelma voitti 1962 asemakaavan suunnittelukilpailun. Tästä betonibrutalismin edustajasta valmistui kuitenkin vain osa, teatteri ja kirjasto.


title: Francesco Primaticcio

text: Francesco Primaticcio (30. huhtikuuta 1504 Bologna – 1570) oli italialainen manieristinen taidemaalari, arkkitehti ja kuvanveistäjä, joka vietti suurimman osan elämästään Ranskassa.


title: Francesco Primaticcio

text: Mantovassa Giulio Romanon alaisuudessa oppinsa saanut Primaticcio vakiinnutti paikkansa Frans I:n hovissa vuonna 1532.


title: Francesco Primaticcio

text:
Yhdessä Rosso Fiorentinon kanssa Primaticcio oli Fontainebleaun linnan johtavia taiteilijoita. Fiorentinon kuoleman jälkeen vuonna 1540 Primaticcio nousi linnan taiteellisen puolen päävastuuseen ja ensimmäiseksi hovimaalariksi. Primaticcio teki linnaan lukemattomia freskoja ja stukkotöitä, joista moni on myöhemmin kadonnut.
Hän pysyi hovitaiteilijana myös Henrik II:n ja Frans II:n hallitsijakaudella. Primaticcion mestariteos Fontainebleaun "Salle d'Hercule" piti hänet ja ryhmänsä työllistettynä 1530-luvulta vuoteen 1559 asti.


title: Francesco Primaticcio

text:
Primaticcion tärkeimpiä teoksia on "Odysseus ja Penelope".
Elämänsä viimeisinä vuosina Primaticcio siirtyi arkkitehtuuriin. Hänen merkittävin rakennuksensa on Saint-Denisin basilikan kappeli, jota ei kuitenkaan saatu valmiiksi Primaticcion elinaikana, ja joka tuhoutui tulipalossa 1719.


title: Shaheen (ohjus)

text: Shaheen on yhteisnimitys kahdelle Pakistanin armeijan ohjustyypille. Nimi Shaheen tarkoittaa kuninkaallista valkoista haukkaa. Shaheenin nimellä kulkee kaksi ohjusta, I ja II.


title: Shaheen (ohjus)

text: Shaheen I (Hatf-4) kantaa 750 km:n päähän eli on yksivaiheinen kiinteäpolttoaineinen lyhyen kantaman ohjus SRBM. Ohjus kuljettaa noin 700 kg taistelukärjen, joka osuu kohteeseensa 200 metrin CEP tarkkuudella. Se on luultavimmin sama kuin Kiinan DF-15 (M-9, CSS-6) ohjus. Shaheenia on arveltu myös parannetuksi Kiinan M-11-ohjukseksi.


title: Shaheen (ohjus)

text: Shaheen II (Hatf-6) kantaa 2 000-2 500 km:n päähän, ja ohjuksen tarkkuus CEP on 350 m. Tämä ohjus kuljettaa 700-750 kg taistelukärjen. Se on siis keskimatkan ohjus IRBM, ja se käyttää kiinteää polttoainetta ja on kaksivaiheinen.


title: Shaheen (ohjus)

text: Shaheen II on vastaveto Intian Agni-ohjukselle, sillä tämäkin ohjus on kaksivaiheinen, kiinteäpolttoaineinen ja nopeasti laukaistava sotanäyttämön tason keskimatkan ohjus. Shaheen II lienee sama kuin Kiinan M-18. Ohjus oli vuonna 2006 Pakistanin tehokkain ohjus.


title: Shaheen

text: Shaheen (persiaksi شاہین, ) voi tarkoittaa:


title: Doc Holliday

text: John Henry "Doc" Holliday (14. elokuuta 1851 – 8. marraskuuta 1887) oli yhdysvaltalainen hammaslääkäri ja peluri Tombstonessa, Arizonassa 1800-luvun lopulla. Hän osallistui Wyatt Earpin kanssa kuuluisaan O. K. Corralin vuokratallin luona tapahtuneeseen välienselvittelyyn 26. lokakuuta 1881 Ike Clantonin joukkoa vastaan.


title: Doc Holliday

text: Keuhkotuberkuloosia potenut Holliday kuoli 36-vuotiaana "Hotel Glenwood"issa, Coloradon Glenwood Springsissä.


title: Doc Holliday

text: Asesankarin maineestaan huolimatta Holliday tappoi todennäköisesti vain yhden tai kaksi ihmistä elämänsä aikana.


title: Kyösti Järvinen

text: Gustaf (Kyösti) Nestor Järvinen (31. maaliskuuta 1869 Jyväskylä – 31. maaliskuuta 1957 Helsinki) oli suomalainen Helsingin kauppakorkeakoulun rehtori, kauppa-opin professori, kansanedustaja ja ministeri.